Janmabhumi| അനുഭവങ്ങള് കൊടും ക്രൂരതകള്\nഇന്ദിരാ ഗാന്ധി നേതൃത്വം നല്‍കിയ കോണ്‍ഗ്രസ്സ് സര്‍ക്കാര് അടിച്ചേല്‍പ്പിച്ച അടിയന്തരാവസ്ഥ ചവച്ചു തുപ്പിയ ജീവിതങ്ങള് നിരവധിയാണ്. ജയിലറകളില് അതിക്രൂരമായ മര്‍ദ്ദനങ്ങള്‍ക്കിരയായതിന്റെ ശാരീരിക അവശതകളും, മനസ്സില് അതിന്റെ മുറിപ്പാടുകളുമായി കഴിയുന്നവര്. അവരിലൊരാളായ ആലപ്പുഴ സ്വദേശി ചിങ്ങോലി അയ്യപ്പന് അക്കാലത്തെ അനുഭവങ്ങള് പങ്കുവയ്ക്കുന്നു\n''സ്വാതന്ത്ര്യാനന്തര ഭാരതം, തമ്മിലടിക്കുന്ന കഴിവുകെട്ട രാഷ്ട്രീയനേതാക്കളുടേയും കൊള്ളക്കാരുടേയും തെമ്മാടികളുടേയുമൊക്കെ കയ്യിലാകും.''\nവിന്‍സ്റ്റന് ചര്‍ച്ചിലിന്റെ ഈ പരിഹാസം നമുക്ക് ഒരുവിധം പുച്ഛിച്ചു തള്ളാമായിരുന്നു അടിയന്തരാവസ്ഥ എന്ന കറുത്ത ഏട് ഇന്ത്യന് രാഷ്ട്രീയ ചരിത്രത്തില് ഇല്ലായിരുന്നെങ്കില്. അടിയന്തരാവസ്ഥ ചര്‍ച്ചയാകുമ്പോഴൊക്കെ ആ കിരാതനാളുകള് മാത്രം ആവര്‍ത്തിച്ചു പറയുന്നത് വെറും രാഷ്ട്രീയ നേട്ടത്തിനാണെന്ന് പലപ്പോഴും തോന്നിയിട്ടുണ്ട്. അന്നത്തെ പോരാളികളെ സ്മരിക്കാനോ പഠിക്കാനോ ആദരിക്കാനോ തെല്ലും ആവേശമില്ലാതെ, ഭരണകൂട ഭീകരത മാത്രം പറയുന്നതിന് വേറെന്ത് അര്‍ത്ഥമാണുള്ളത്? വൈക്കം ഗോപകുമാറും സ്‌നേഹതലതാ റെഡ്ഡിയുമൊക്കെ അനുഭവിച്ചത് ഇന്നത്തെ തലമുറകളോടു പറയാന്, മനസ്സില് അവരോട് കടപ്പാടുണര്‍ത്താന് അപൂര്‍വ്വം ചിലര് സോഷ്യല് മീഡിയയിലെങ്കിലും ഉണ്ടെന്നതും വിസ്മരിക്കുന്നില്ല. പക്ഷേ രാജ്യം ഇന്നനുഭവിക്കുന്ന ഈ രാഷ്ട്രീയ സ്വാതന്ത്ര്യം നേടിത്തന്നവര്, അതിലപ്പുറം അര്‍ഹിക്കുന്നുണ്ട് എന്ന യാഥാര്‍ത്ഥ്യം പലപ്പോഴും സമൂഹമെന്ന നിലയില് നാം വിസ്മരിക്കുന്നു.\nരണ്ടാം സ്വാതന്ത്ര്യസമരം എന്നുതന്നെ അടിയന്തരാവസ്ഥാ വിരുദ്ധ പോരാട്ടങ്ങളെ വിശേഷിപ്പിക്കണം. അന്ന് സംഘടിതമായ പ്രതിരോധങ്ങള് ഇല്ലായിരുന്നെങ്കില്, ഏകാധിപതികള് ദ്രവിപ്പിച്ച ചില ആഫ്രിക്കന്-ലാറ്റിനമേരിക്കന് രാജ്യങ്ങളേക്കാള് ദയനീയമായേനെ കോളനി ഭരണത്തില് നിന്നും കുടുംബഭരണത്തിലേക്ക് വഴുതിയ ഭാരതത്തിന്റെയും അവസ്ഥ.\nആ ഒരു ദേശീയബോധം തന്നെയാണ് ചിങ്ങോലി അയ്യപ്പന് ചേട്ടന്റെ അടുത്ത് എത്തിച്ചത്. പ്രായം എഴുപതുകളിലെത്തി നില്‍ക്കുന്ന ആദ്യകാലസംഘപ്രവര്‍ത്തകന്. അടിയന്തരാവസ്ഥക്കാലത്ത് വൈക്കം ഗോപകുമാറിന്റെ സഹതടവുകാരനായിരുന്നു. അയ്യപ്പനോട് സംവദിക്കാന് ലഭിച്ച ഭാഗ്യാവസരത്തില് നിന്ന് ചിലത് പങ്കുവയ്ക്കുന്നു.\nഅടിയന്തരാവസ്ഥയിലെ നാളുകളാണ് ആദ്യം കേള്‍ക്കാന് ആഗ്രഹിക്കുന്നത്. ഒപ്പം വൈക്കം ഗോപകുമാര്‍ജിയോടൊപ്പമുള്ള ജയില്‍വാസത്തെപ്പറ്റിയുള്ള ഓര്‍മ്മകളും പങ്കുവെയ്ക്കാമോ?\nഗോപകുമാര്‍ജി ഇവിടെ ജില്ലാ (ആലപ്പുഴ) ആര്‍എസ്എസ് പ്രചാരകനായിരുന്നു, രാജ്യത്ത് ഇന്ദിരാഗാന്ധി അടിയന്തരാവസ്ഥ പ്രഖ്യാപിച്ചപ്പോള്. സംഘനിര്‍ദ്ദേശാനുസരണം പ്രചാരകന്മാര് അടിയന്തരാവസ്ഥ വിരുദ്ധപ്രചാരണങ്ങള്‍ക്ക് വ്യാപകമായി, എന്നാല് രഹസ്യമായും ഓടിനടന്നിരുന്നു. പോലീസ് അദ്ദേഹത്തിന്റെ പിന്നാലെയും സദാ ഉണ്ടായിരുന്നു. ഇവിടെ, ചിങ്ങോലിയില് വന്നുപോയ ഉടനേയും പോലീസ് തിരക്കി വന്നിരുന്നെങ്കിലും പിടിക്കപ്പെട്ടില്ല. ഞാന് മിസ പ്രകാരം രണ്ടാം തവണ അറസ്റ്റിലായി പൂജപ്പുര ജയിലില് കിടക്കുമ്പോഴാണ് അദ്ദേഹത്തിനെ അവിടെ കൊണ്ടുവരുന്നത്. ഇവിടുത്തെ സ്റ്റേഷനില് നിന്നും ക്യാമ്പുകളില് നിന്നുമൊക്കെ ക്രൂരമായ മര്‍ദ്ദനങ്ങളേറ്റ്, തിരുവനന്തപുരത്ത് ജയിലില് വേറൊരു സെല്ലില് പത്തുദിവസത്തോളം ആരെയും കാണിക്കാനാവാത്ത മൃതപ്രായാവസ്ഥയില് ഇട്ടശേഷമാണ് ഞാന് കിടന്ന സെല്ലിലേക്ക് കൊണ്ടുവരുന്നത്. അര്‍ദ്ധ ജീവനോടെ വലിച്ചിഴച്ചു കൊണ്ടുവന്ന ആ ശരീരത്തിലെ ഓരോ മാംസപേശിയും പശുവിന്റെ താടപോലെയായിരുന്നു തൂങ്ങിക്കിടന്ന് ആടിയിരുന്നത്. തലയില് തൂക്കാനായി ജയിലില് നിന്നും തരുന്ന എണ്ണയും മറ്റു തടവുകാരുടെ കുഴമ്പും എല്ലാം ശേഖരിച്ച് ദിവസങ്ങളോളം ഞാനദ്ദേഹത്തിനെ തിരുമ്മി. അങ്ങനെ കുറെദിവസങ്ങള് കഴിഞ്ഞാണ് എഴുന്നേല്‍ക്കാനായത്. ആ ക്രൂരതയൊന്നും ഇന്ന് ചിന്തിക്കാനാവില്ല. അദ്ദേഹത്തിനെപ്പറ്റി പലതും മാധ്യമങ്ങളില് വന്നത് വായിച്ചിരിക്കുമല്ലോ? അന്ന് അദ്ദേഹത്തിന്റെ ജീവന് പോകാഞ്ഞതാണ് ഇന്നും ഉള്‍ക്കിടിലത്തോടെ ഓര്‍ക്കുമ്പോള് ഞങ്ങള്‍ക്ക് അത്ഭുതം.\n1976 ജൂണ് ഇരുപത്തിയാറാം തീയതിയാണ് എന്നെ രണ്ടാമത് അറസ്റ്റു ചെയ്തത്. ആ സമയത്ത് ഇന്ദിരാ ഗാന്ധി ഇടുക്കിയില് വരുന്നുണ്ടായിരുന്നു. ആ സന്ദര്‍ശനത്തിനു മുന്നോടിയായിരുന്നു മിസ പ്രകാരമുള്ള അറസ്റ്റ്.\nഞാന് ആദ്യമായി അടിയന്തരാവസ്ഥ വിരുദ്ധ സമരത്തിനു പോകുന്നത് 1976 ജനുവരിയിലാണ്. കായംകുളത്തേക്കായിരുന്നു. ഞങ്ങള് ആറുപേരായിരുന്നു ആ ബാച്ചില്. സംഘനിര്‍ദ്ദേശാനുസരണം അവസാന ബാച്ച് പോയത് ജനുവരി പതിനാലിനായിരുന്നു. എന്റെ ബാച്ച് ലീഡര് പ്രചാരകായിരുന്ന ആര്. ഗോപാലന് ആയിരുന്നു. അതിലൊരാളൊഴികെ എല്ലാവരും ഇന്ന് ജീവനോടെയുണ്ട്. പത്തൊമ്പതുകാരന് മുതല് മുപ്പത്തിയഞ്ചുകാരന് വരെ ആ ആറിലുണ്ടായിരുന്നു. അറസ്റ്റു ചെയ്ത് കായംകുളം സ്റ്റേഷനിലേക്കാണ് ആദ്യം കൊണ്ടുപോയത്. എനിക്കന്ന് ഇരുപത്തിമൂന്നാണ് പ്രായം. ആ ദിവസങ്ങളില് ഒരു മനുഷ്യശരീരത്തിന് താങ്ങാവുന്നതിലും അധികം പീഡനം ഞങ്ങള് ഏറ്റു. അന്ന് അവിടെയുണ്ടായിരുന്ന പൊലീസുകാര് ചെയ്യാവുന്നതിന്റെ പരമാവധി ഞങ്ങളോട് ചെയ്തു. അതൊന്നും വിശദീകരിക്കാന് പറ്റുന്നതല്ല. ഒരു പത്തൊമ്പതുകാരന്റെ ശരീരം ഒന്നോര്‍ക്കൂ, അതിനു താങ്ങാനാവുമോ മൃഗീയമായ പീഡനങ്ങള്. അയാള് ഇന്നും അതിന്റെ പ്രയാസങ്ങളിലാണ് ജീവിക്കുന്നത്. (ഏതാനും നിമിഷങ്ങള് നിശബ്ദനാകുകയാണ്)\nപോലീസുകാര് ഇനിയൊന്നും ബാക്കി ചെയ്യാനില്ലെന്ന അവസ്ഥയില് കോടതിയില് ഹാജരാക്കി. റിമാന്റ് ചെയ്ത് ആറ് മാസങ്ങള്‍ക്കു ശേഷം വിട്ടു. പിന്നീടാണ് ഞങ്ങളില് ഒന്നു രണ്ടുപേരെ ദിവസങ്ങള്‍ക്കകം രണ്ടാംവട്ടവും പിടിക്കുന്നത്. ഗോപകുമാര്‍ജിയെ സഹായിക്കേണ്ട മിക്ക പ്രവര്‍ത്തകരും അങ്ങനെ അകത്തായി. പിന്നെ അദ്ദേഹത്തിന് ഒറ്റയ്ക്കു വിശ്രമമില്ലാതെ അലയേണ്ടി വന്നു. പോലീസുകാര്‍ക്ക് പലപ്പോഴും അദ്ദേഹത്തിനെ തിരിച്ചറിയാനാവാതെ പോയതാണ് പിടിക്കപ്പെടാന് താമസിച്ചതും. അങ്ങനെയാണ് അവര്‍ക്ക് ഒറ്റുകാരെ ആശ്രയിക്കേണ്ടി വന്നതും.\nഒറ്റുകാരും സജീവമായിരുന്നു. ഒരിക്കല് ഒളിവിലെ നാളുകളില് ഉറങ്ങവെ എന്റെ കൂടെകിടന്നിരുന്ന ആളിനെ കാണുന്നില്ല. എന്തോ പന്തികേട് തോന്നി ആ സ്ഥലത്തുനിന്നും മാറി വേറൊരിടത്ത് പതിയിരുന്നു വീക്ഷിച്ചു. ഏകദേശം ഒരു മണിക്കൂറിനുശേഷം പോലീസുകാര് ആ വീട് വളഞ്ഞു പരിശോധിച്ച് വെറുംകയ്യോടെ പോയി.\nജയില്‍പീഡനത്തിലെ ഭീകരത എങ്ങനെ വിശദീകരിക്കാനാവും! ഗരുഡന് തൂക്കിയിട്ടു, പച്ചീര്‍ക്കലി കയറ്റി എന്നൊക്കെ രണ്ടുവാക്കില് പറഞ്ഞാല് ഒരു ജന്മം മുഴുവന് അതിന്റെ ദോഷം പിന്‍തുടരുന്നത് കേള്‍ക്കുന്നയാള്‍ക്ക് ഉള്‍ക്കൊള്ളാനാവുമോ? ഇല്ല, അത് അനുഭവിച്ചവര്‍ക്ക് മാത്രമറിയുന്ന ദുരിതമാണ്. ഒറ്റയടിക്കു 32 പല്ലും പോയവരുണ്ട്. ഇന്നും സ്വയം രണ്ടുകാലില് നില്‍ക്കാനാവാത്തവരും കഠിനമായ ആരോഗ്യപ്രശ്‌നങ്ങളും വേദനയും അനുഭവിക്കുന്നവരുമുണ്ട്. അവരില് ചിലരെ ആലുവായില് നടന്ന അടിയന്തരാവസ്ഥ സേനാനികളുടെ ഒത്തുചേരലില് കണ്ടിരുന്നു. വാക്കുകളില് പറയാനോ പകര്‍ത്താനോ പറ്റുന്നതല്ല ആ വേദനകളൊന്നും തന്നെ.\n# ജയിലില് രാജേട്ടന്, എകെജി, ഇഎംഎസ് എന്നിവരെ കാണാനാകുമായിരുന്നോ?\nഅവരെല്ലാം എ ക്ലാസിലായിരുന്നു. ഞങ്ങളുടേത് ഇയും. ഇടയ്ക്കു വാര്‍ഡുകള് തമ്മില് തിരിക്കുന്ന വാതിലില് കൂടി അവരെ ചിലരെ കാണാമായിരുന്നു, എന്നല്ലാതെ സംവദിക്കാനുള്ള അവസരം തരില്ല.\n# അന്നു മര്‍ദ്ദിച്ച പോലീസ് ഉദ്യോഗസ്ഥരെ പിന്നീട് കണ്ടിട്ടുണ്ടോ?\nകായകുളം സ്റ്റേഷനിലിട്ട് ക്രൂരമായി ഉപദ്രവിച്ച ഒരാള് ഒരിക്കല് മുന്നില് വന്നതും പെട്ടെന്ന് മാറിമറഞ്ഞതും ഓര്‍മ്മയുണ്ട്. അതല്ലാതെ വേറെ ഉണ്ടായിട്ടില്ല. മാത്രമല്ല അടിയന്തരാവസ്ഥ പിന്‍വലിച്ചയുടനെ ദേവറസ്ജി പറഞ്ഞിരുന്നല്ലോ, സ്വയംസേവകര്‍ക്കു മറക്കാനും പൊറുക്കാനും സാധിക്കണം, വൈരാഗ്യം വെച്ചുകൊണ്ട് പോകേണ്ട കാര്യമില്ലെന്നും.\nസംഘടനയ്ക്കുവേണ്ടി ഒരുകാലത്ത് ജീവിതം മാറ്റിവെച്ചവര് പലരും അടിയന്തരാവസ്ഥ കാലഘട്ടത്തിലെ ക്രൂരതയ്ക്ക് ഇരയായവര്. ഇവര്‍ക്കൊക്കെ അര്‍ഹിക്കുന്ന പരിഗണ ലഭിച്ചിട്ടില്ലെന്ന് മുതിര്‍ന്ന സ്വയംസേവകര് സ്വകാര്യസംഭാഷണങ്ങളില് പറയാറുണ്ട്. വാസ്തവത്തില് സ്വകാര്യമായി വെയ്‌ക്കേണ്ടതാണോ ആ സംഗതികള്.\n# എങ്ങനെയായിരുന്നു ഈ പ്രദേശത്തെ സംഘപ്രവര്‍ത്തനവും അതിലേക്ക് എത്തപ്പെട്ടതും?\nഇവിടെ ചിങ്ങോലിയില് അറുപത്തിയഞ്ചിലാണ് ആലപ്പുഴ ജില്ലാപ്രചാരക് സേതുമാധവന് എന്ന സേതുവേട്ടന് ശാഖ തുടങ്ങിയത്. ആലപ്പുഴയില് ജോലിയുണ്ടായിരുന്ന എന്റെ ജ്യേഷ്ഠന് അന്ന് സേതുവേട്ടനുമായി നല്ല ബന്ധത്തിലായി. ആ വഴിയാണ് സംഘം ഇവിടെയെത്തിയത്. ചേട്ടന് കടുത്ത മാര്‍ക്‌സിസ്റ്റു ചിന്താഗതിക്കാരനായിരുന്ന ബീഡിത്തൊഴിലാളി ആയിരുന്നു. മുല്ലയ്ക്കലായിരുന്നു ജോലിസ്ഥാപനം, കാര്യാലയവും അവിടെതന്നെ. സേതുവേട്ടനൊക്കെ ചടഞ്ഞിരുന്നു പ്രവര്‍ത്തിക്കുന്നവരല്ലല്ലോ. അവര് ഇറങ്ങി നടന്ന് സാമര്‍ത്ഥ്യമുള്ളവരെ ഇതുപോലെ കണ്ടെത്തി. ഒരുവാക്കും രാഷ്ട്രീയം പറയാതെ മിടുക്കരായവരെ കൂടെയാക്കുക എന്നതൊരു കലയാണ്, സാധനയാണ്. അന്നത്തെ പ്രചാരകന്മാരുടെ ആര്‍ജ്ജവം അത്രയ്ക്കായിരുന്നു.\nസംഘത്തിനെതിരായോ അനുകൂലിച്ചോ മാധ്യമ രാഷ്ട്രീയ കുപ്രചാരണങ്ങള് ഇന്നത്തെ കാലത്തെ പോലേ അന്നില്ലായിരുന്നു. പിന്നീടുള്ള ഓരോ ബൈഠക്കുകളിലും പുതിയ ഇടങ്ങളില് ശാഖതുടങ്ങിയതോ, സമ്പര്‍ക്കങ്ങള് ഊര്‍ജ്ജിതപ്പെടുത്തിയതോ ഒക്കെ പറയേണ്ടതായി ഉണ്ടാവും. രാപ്പകല് അതിനായി യത്‌നിക്കുമായിരുന്നു. ഇവിടുന്ന് കരുവാറ്റയ്ക്ക് എട്ടുകിലോമീറ്ററുണ്ട്. സൈക്കിളെടുത്ത് പോവാനുള്ള സാമ്പത്തികമില്ല. വൈകുന്നേരം മൂന്നുമണിയോടെ നടന്നു പോയി ശാഖയെടുക്കും. എന്നിട്ട് എട്ടുമണിവരെ പലവീടുകളിലും കയറിയിറങ്ങി പുതിയ സ്വയംസേവകരെ കൂട്ടാനുള്ള സമ്പര്‍ക്കം നടത്തി തിരികെ നടക്കും. ഈ പോകുന്നവഴികളിലെല്ലാം കാലാന്തരേ പുതിയ മണ്ഡലങ്ങളും അവയില് ശാഖകളും തുടങ്ങാനുള്ള പദ്ധതികളിടും. അങ്ങനെ ഏകദേശം എണ്‍പതുകളില് വരെ എന്റെ സമയമായിരുന്നു. അന്ന് ഗള്‍ഫിലേക്കുള്ള പ്രവാസകാലമായിരുന്നു. പലരും പോയെങ്കിലും അടുത്തകൊല്ലമാകട്ടെ എന്ന ഗണപതികല്യാണമായിപ്പോയി എന്റെ പോക്ക്. ഒന്നോ രണ്ടോയിടങ്ങളില് ഒഴികെ താലൂക്കില് എമ്പാടും ശാഖകളായി. എല്ലാ സ്ഥലങ്ങളിലും ഇതുപോലുള്ളവര് ഉണ്ടാകും. അവരെപ്പറ്റിയും അന്നത്തെ പ്രവര്‍ത്തനങ്ങളെപറ്റിയും ഇന്നത്തെ തലമുറയ്‌ക്കൊന്നും അറിയാന് സാധ്യതയില്ല. എല്ലാവരും അങ്ങനെയാവണമെന്നല്ല. അടിയന്തരാവസ്ഥ പ്രവര്‍ത്തകര്‍ക്കായുള്ള ആലുവായിലെ ബൈഠക്കില് കെ. സുരേന്ദ്രന് വളരെ കാര്യബോധത്തോടേയും വൈകാരികമായും ഈ വിഷയങ്ങള് പരാമര്‍ശിച്ചത് എടുത്തുപറയേണ്ടതുമുണ്ട്. എല്ലാസംഘടനകളുടേയും ആവേശം അവരെ അവരാക്കിയ അടിത്തറയോടുള്ള, ഐതിഹാസിക സമരസേനാനികളോടുള്ള വിശ്വാസവും ആദരവുമാണ്. അതാണ് പുതിയപ്രവര്‍ത്തകര്‍ക്ക് ഉത്തേജനവും പാഠവും.\nശേഷം ചെറിയൊരു കടയും കുടുംബജീവിതവുമായി തുടര്‍ന്ന് തൊണ്ണൂറ്റിയാറില് വരെ സജീവമായി തന്നെ ഉണ്ടായിരുന്നു. വ്യക്തിപരമായതും ആരോഗ്യപരമായതുമായ കാരണങ്ങളാല് പുതിയ തലമുറയ്ക്കു വേണ്ടി ദൈനംദിന പ്രവര്‍ത്തനങ്ങളില് നിന്നും പിന്‍വാങ്ങി. എങ്കിലും ഉത്സവകാര്യപരിപാടികള് എല്ലാം അറിഞ്ഞും കൂടിയുമേ തീരുവെന്ന വാശിയുണ്ട്. പ്രായവും രോഗവും കാരണം ബുദ്ധിമുട്ടിക്കാതിരിക്കാന് പലതും എന്നെ അറിയിക്കില്ല എന്നതുപോലും സഹിക്കാന് പറ്റുന്നതല്ല. ഒരുകാലത്ത് ഇതുമാത്രമായിരുന്നല്ലോ ഞങ്ങളുടെയൊക്കെ ജീവിതം.\nഅടിയന്തരാവസ്ഥക്കാലത്ത് രഹസ്യമായി മുന്‍കൂട്ടി തീരുമാനിച്ച സ്ഥലത്തുകൂടി കാര്യവിചാരങ്ങള് പങ്കിട്ട് പ്രാര്‍ത്ഥന ചൊല്ലിപ്പിരിയുമായിരുന്നു. അടിയന്തരാവസ്ഥ പിന്‍വലിച്ച ശേഷം, അക്കാലത്തെ സംഘത്തിന്റെ പ്രതിരോധത്തില് ആകൃഷ്ടരായി ചിന്തിക്കുന്ന വലിയൊരു കൂട്ടം യുവാക്കളുടെ പ്രവാഹം തന്നെ സംഘടനയിലേക്ക് ഉണ്ടായിരുന്നു. ആ വരവ് പലപ്പോഴും ഗുണമോ ദോഷമോ എന്നതിനെപ്പറ്റി ചിന്തിക്കാറുണ്ട്.\n# എങ്ങനെയായിരുന്നു അടിയന്തരാവസ്ഥക്കാലത്തെ ആശയവിനിമയങ്ങള്. പോലീസ് ക്രൂരതകളെപ്പറ്റിയുള്ള വാര്‍ത്തകള് അറിയുമ്പോള് പിന്മാറാന് തോന്നുമായിരുന്നില്ലേ. എന്തായിരുന്നു അന്നത്തെ ലേഖനങ്ങളുടെ ഉള്ളടക്കം. അന്നത്തെ കുടുംബ പശ്ചാത്തലം എല്ലാം പറയുമോ?\nലഘുലേഖകള് (കുരുക്ഷേത്ര മാത്രമായിരുന്നില്ല) എല്ലാവരിലും എത്തിക്കാന് ഞങ്ങള് ശ്രമിച്ചിരുന്നു. വേറെ പ്രസിദ്ധീകരണങ്ങളും ഉണ്ടായിരുന്നു. അടിയന്തരാവസ്ഥകാലത്ത് ലഘുലേഖകള് രഹസ്യമായി ഞാന് കൊടുത്തിട്ട് ഭയന്നു മേടിക്കാതെ പോയ കമ്യൂണിസ്റ്റ് പാര്‍ട്ടി നേതാക്കളൊക്കെയുണ്ട്. മുന്‍കൂട്ടി തീരുമാനിച്ച അടയാളങ്ങള് പ്രകാരം പലയിടത്തും ആള്‍ക്കാര് കണ്ടുമുട്ടി ലേഖകള് കൈമാറും. വാങ്ങേണ്ട അതേ വലിപ്പത്തിലുള്ള കാലിപ്പൊതിയും മറ്റെ ആളിന്റെ കയ്യില് കാണും തിരികെ തരാന്. പോലീസിന്റെ അതീവ ശ്രദ്ധ പൊതിയിലുണ്ടായേക്കാം എന്നതിനാലാണിത്. പോലീസിനെ പേടിച്ചിരുന്നോ എന്നു ചോദിച്ചാല്, ഒരു ലേഖനം കയ്യില് കിട്ടിയാല് ആദ്യമെത്തിക്കുന്നത് പോലീസിനു തന്നെയായിരുന്നു. ഇരുട്ടില് മൂന്നായി പിരിഞ്ഞ് മൂന്നിടത്തു നിന്നും കരിങ്കല് ചീള് പൊതിഞ്ഞ് ഒരേസമയം എറിയും. ഒരെണ്ണമെങ്കിലും നഷ്ടപ്പെടാതെ കിട്ടാനായിരുന്നു മൂന്നെണ്ണം എറിഞ്ഞിരുന്നത്. നൊടിയിടയില് പിടികൊടുക്കാതെ മറയുകയും ചെയ്യും.\nഅധികാരത്തിന്റെ അഹങ്കാരത്തില് കാട്ടുന്ന നെറികേടുകളും പോലീസ് മര്‍ദ്ദനങ്ങളും പ്രതിരോധങ്ങളുമെല്ലാം ലേഖനങ്ങള്‍ക്ക് വിഷയമായിരുന്നു. ഒരുമാതിരി ബോധമുള്ള ഒരുവന് വായിച്ചാല് അവന്റെ ചോരതിളയ്ക്കുന്ന എഴുത്തായിരുന്നു അവകളില്. ഇവിടങ്ങളില് വിതരണത്തിനുള്ളവ, ചെങ്ങന്നൂരിലെവിടെയോ ആണ് കല്ലച്ചില് അടിക്കുന്നതെന്ന് കേട്ടിട്ടുണ്ടെങ്കിലും, അതറിയുന്നത് നമ്മെക്കാള് ദോഷം മറ്റുപലര്‍ക്കുമായതിനാല് ഒന്നിനേപ്പറ്റിയും ചോദിക്കുകയോ അന്വേഷിക്കുകയോ ഇല്ലായിരുന്നു. ചില മുതിര്‍ന്ന കമ്യൂണിസ്റ്റു നേതാക്കള് ഭയന്നെങ്കിലും ലേഖനങ്ങള് വാങ്ങുമായിരുന്നു. ഞാന് കൊടുത്തിട്ട് ഭയന്ന് മേടിക്കാത്തവരുമുണ്ട്. ഇന്നവരൊക്കെ വീരവാദമടിക്കുന്നത് കേള്‍ക്കുമ്പോള് ചിരിവരും. കമ്യൂണിസ്റ്റുകളുടെ രാഷ്ട്രീയപരമായ ഗുണ്ടാവിളയാട്ടങ്ങളില് പൊറുതിമുട്ടിയ ജനം അടിയന്തരാവസ്ഥയെ ഇവിടെ പിന്നീട് അനുകൂലിക്കുകയാണ് ചെയ്തത്. കാരണം അക്കാലത്ത് അവരുടെ ശല്യം കുറവായതിനാല്.\nവീട്ടില് അക്കാലത്ത് പട്ടിണിയോട് പട്ടിണിയായിരുന്നു. എങ്കിലും എതിര്‍പ്പുണ്ടായിരുന്നില്ല. എന്റെ അച്ഛന് നല്ല ധൈര്യശാലിയായിരുന്നതിനാല് തടഞ്ഞിട്ടില്ല. പലതവണ പോലീസുകാര് വന്നിരുന്നെങ്കിലും അച്ഛന് പതറാതെ പിടിച്ചുനിന്നിരുന്നു. അന്നിവിടമായിരുന്ന കാര്‍ത്തികപ്പള്ളി താലൂക്കിന്റെ ചുമതലയായിരുന്നു എനിക്ക്. ഞാന് പിടിക്കപ്പെട്ട ശേഷം അച്ഛന് ആരോഗ്യം ക്ഷയിച്ച് മരണപ്പെടും എന്നൊരു അവസ്ഥ വന്നിരുന്നു. രോഗം വല്ലാതെ മൂര്‍ച്ഛിച്ചപ്പോള് പോലീസ് ബന്തവസ്സോടെ ഒരുദിവസം കൊണ്ടുവന്ന് കാണിച്ചു. ഒരു പുത്രനെന്ന നിലയില് ഞാന് ചെയ്യുന്നത് ശരിയാണോ എന്ന് ഉള്ളിനെ മദിച്ചിരുന്നു.\nപഴയകാല പ്രവര്‍ത്തനവും ഇന്നത്തെ പ്രവര്‍ത്തനവും തമ്മില് എങ്ങനെ താരതമ്യം ചെയ്യാനാകും. എവിടൊക്കെയാണ് കാലോചിതമായ മാറ്റങ്ങള് വേണമെന്ന് തോന്നുന്നത്?\nഇ.എം.എസ് നമ്പൂതിരിപ്പാട് അണികളോട് പറഞ്ഞതായി പ്രചരിച്ചിരുന്നു, നിങ്ങള് ആര്‍എസ്എസുകാരോട് സംസാരിക്കാനേ പോവരുതെന്ന്. അത്രയ്ക്ക് ലോകവിവരവും സാഹിത്യതത്പരരുമായിരുന്നു സ്വയംസേവകര്. എന്റെ ജ്യേഷ്ഠന്റെ മനസ്സ് പ്രചാരകര് മാറ്റിയത് മുന്‍പ് പറഞ്ഞല്ലോ? അതോടൊപ്പം ബുദ്ധിജീവി ജാടയില്ലാത്ത സാമാന്യര് എന്ന പൊതുസ്വീകാര്യതയും ഉണ്ടായിരുന്നു. ഒരാള് രാഷ്ട്രീയപരമായ വാഗ്വാദത്തിനുവന്നാല് അവനെ സംഘപ്രവര്‍ത്തകനാക്കി മാറ്റാനുള്ള വ്യക്തിത്വവും ധിഷണയും അന്നത്തെ ചുമതലയിലുള്ളവര്‍ക്ക് ഉണ്ടായിരുന്നു. കണ്ണൂരില് നിന്നോ കാസര്‍ഗോഡു നിന്നോ ഒരു ബാഗുമായി ഒരുവന് ഈ നാട്ടിലെത്തി, നമ്മളുടെ വീട്ടില് കയറി ഞാനൊരു പ്രചാരകനാണ് എന്നു പറഞ്ഞാല്, ഏതു പാതിരാത്രിയിലും അയാള്‍ക്ക് ഭക്ഷണവും കിടക്കയും ഉറപ്പായിരുന്നു. അത് ആര്‍എസ്എസ്സുകാരന്റെ വീടുപോലും ആകണമെന്നില്ല. അതായിരുന്നു അന്ന് 'ആര്‍എസ്എസുകാരന്' എന്നു പറഞ്ഞാല്. പാതിരാത്രി അച്ഛന് കപ്പപറിച്ച് സേതുവേട്ടനൊക്കെ പുഴുങ്ങി നല്‍കുന്നത് അദ്ദേഹത്തിനെ പോലുള്ളവരുടെ വ്യക്തിപ്രഭാവത്താലായിരുന്നു. അത്ര ആകര്‍ഷകമായതാണ് അവരെപ്പോലെയുള്ളവരുടെ മനോഭാവവും ഇടപെടലുകളും. അവര് വന്നു തങ്ങിപ്പോയാല് അതൊരു സംഘവീടായി മാറിയിരിക്കും. രാപ്പകല് കിലോമീറ്ററുകള് നടന്നു ക്ഷീണിച്ചു വലഞ്ഞുവന്നിട്ടാണ് ഈ ആകര്‍ഷകമായ ഇടപെടലുകളെന്നും ഓര്‍ക്കണം.\nഇന്ധനം തീര്‍ന്നു; ശ്രീലങ്കന് എയര്‍വെയ്സിന് തിരുവനന്തപുരത്ത് എമര്‍ജന്‍സി ലാന്‍ഡിങ്, വിമാനത്തിൽ ഉണ്ടായിരുന്നത് ശ്രീലങ്കന് ക്രിക്കറ്റ്താരങ്ങള്\nഉണങ്ങാത്ത മുറിവുകള് ഒടുങ്ങാത്ത സഹനങ്ങള്\n12 വയസ്സില് കൂടുതല് പ്രായമുള്ള കുട്ടികള്‍ക്കും നല്‍കാം: അടിയന്തിര ഉപയോഗത്തിന് അനുമതി തേടി സൈഡസ് കാഡിലയുടെ സൈകോവ് ഡി വാക്‌സിന്\nഇന്ത്യയില് നാലാമതൊരു വാക്‌സിന് കൂടി, യുഎസ് നിര്‍മിത മൊഡേണ വാക്‌സിന് ഡിസിജിഐ അംഗീകാരം;വിതരണാനുമതി സിപ്ലയ്ക്ക്\nഏകാധിപത്യത്തിന്റെ ഉദയവും അന്ത്യവും\nഭരണഘടനയെ അട്ടിമറിച്ച അടിയന്തരാവസ്ഥ; സ്വേച്ഛാധിപത്യം ഉറപ്പാക്കിയത് 38,39,42 ഭേദഗതികള്


ഒടുവിൽ അശ്വതി അച്ചു പിടിയിൽ: മറ്റു യുവതികളുടെ വ്യാജ പ്രൊഫൈൽ ഉണ്ടാക്കി തട്ടിപ്പ് നടത്തിയ യുവതി പിടിയിൽ. | Kerala Speaks\nശാസ്താംകോട്ട :ഒടുവിൽ യുവതികളുടെ ചിത്രം ഉപയോഗിച്ച് ഫേസ്ബുക്കില് വ്യാജ അക്കൗണ്ടുണ്ടാക്കി തട്ടിപ്പുനടത്തിയ യുവതി പൊലീസിന്റെ പിടിയിലായി. കൊച്ചി സ്വദേശികളായ പ്രഭയുടെയും രമ്യയുടെയും പരാതിയില് ശൂരനാട് തെക്ക് പതാരം സ്വദേശിയായ അശ്വതി ശ്രീകുമാറിനെയാണ് (32) ശൂരനാട് പൊലീസ് അറസ്റ്റു ചെയ്തത്. രമ്യയുടെയും പ്രഭയുടെയും ഫേസ് ബുക്കിലെ പ്രൊഫൈല് ചിത്രം ഉപയോഗിച്ചാണ് അനുശ്രീ അനു, അശ്വതി അച്ചു എന്നീ പേരുകളില് അശ്വതി ശ്രീകുമാര് വ്യാജ അക്കൗണ്ടുകളുണ്ടാക്കിയത്. തുടര്‍ന്ന് യുവാക്കളുമായി മെസഞ്ചറിലൂടെ സൗഹൃദം സ്ഥാപിച്ചശേഷം പണം ആവശ്യപ്പെടുകയായിരുന്നു.\nഅനുശ്രീ അനുവിന്റെ ബന്ധുവെന്ന് പറഞ്ഞ് പ്രതിയായ അശ്വതി യുവാക്കളെ നേരില്‍ക്കണ്ടും അക്കൗണ്ട് വഴിയും പണം സ്വീകരിച്ചിരുന്നു.\nനാലു വര്‍ഷത്തിനിടെ സമാന രീതിയില് തട്ടിപ്പിനിരയായ യുവാക്കള് ഈ അക്കൗണ്ടുകള് വ്യാജമാണെന്ന കുറിപ്പ് പല ഫേസ്ബുക്ക് ഗ്രൂപ്പുകളിലും പങ്കുവെച്ചിരുന്നു. ഇത് പരാതിക്കാരിയായ പ്രഭയുടെ ശ്രദ്ധയില്‍പ്പെട്ടു. തുടര്‍ന്ന് തൃക്കാക്കര ഇന്‍ഫോപാര്‍ക്ക് സൈബര് പൊലീസില് പരാതി നല്‍കിയെങ്കിലും ഫേസ്ബുക്കിനോട് വിശദീകരണം തേടാതെ കേസെടുക്കാനാകില്ലെന്ന മറുപടിയാണ് ലഭിച്ചത്.\nതുടര്‍ന്ന് സുഹൃത്തുകളുടെ സഹായത്തോടെ നടത്തിയ അന്വേഷണത്തിലാണ് തട്ടിപ്പുകാരിയെ കണ്ടെത്തി ശൂരനാട് പൊലീസില് പരാതി നല്‍കിയത്. തുടര്‍ന്ന് അശ്വതിയെ അറസ്റ്റ് ചെയ്ത ശേഷം ജാമ്യത്തില് വിട്ടയച്ചു. പണം തട്ടിയതുമായി ബന്ധപ്പെട്ട് പൊലീസ് അന്വേഷണം നടത്തിവരുകയാണ്.\nPrevious article“ഭീഷണി പണ്ടും ഉണ്ടായതാണ്, അന്നെല്ലാം ഞാൻ വീട്ടിൽ കിടന്നു ഉറങ്ങിയിട്ടുണ്ട്; ഭീഷണി എൻറെ അടുത്ത് ചെലവാകുമോ എന്നത് മറ്റൊരു കാര്യം പക്ഷേ ഭീഷണി പരസ്യമായി ഉയർത്തുകയാണ്”: ബിജെപി നേതാവ് രാധാകൃഷ്ണന് മുഖ്യമന്ത്രി പിണറായിയുടെ മറുപടി ഇങ്ങനെ.\nNext articleവൈക്കത്ത് ദമ്പതിമാരെ മരിച്ച നിലയിൽ കണ്ടെത്തി; ഭാര്യ മരിച്ചത് കണ്ട് ഭർത്താവ് ജീവനൊടുക്കിയതെന്നു സൂചന


വര്‍ക്കേഴ്സ് ഫോറം: ബാങ്കുകള് വിദേശികള്‍ക്ക്\nബാങ്കിങ് മേഖലയെ സ്വകാര്യമേഖലയ്ക്ക് അടിയറവയ്ക്കുന്ന ബാങ്കിങ് ഭേദഗതിനിയമം ലോക്സഭയില് അവതരിപ്പിച്ചു. ബഹുരാഷ്ട്ര കുത്തകകള്‍ക്ക് ഇന്ത്യയിലെ സ്വകാര്യ ബാങ്കുകളെ പൂര്‍ണമായും വിഴുങ്ങാന് അവസരം നല്‍കുന്നതും പൊതുമേഖലാ ബാങ്കുകളുടെ നിയന്ത്രണം സ്വകാര്യമേഖലയ്ക്ക് കൈമാറുന്നതുമായ വ്യവസ്ഥകളുള്ളതാണ് ചൊവ്വാഴ്ച അവതരിപ്പിച്ച ഭേദഗതി ബില്. ഇടതുപക്ഷ അംഗങ്ങളുടെ എതിര്‍പ്പിനിടയിലാണ് ധനമന്ത്രി പ്രണബ് മുഖര്‍ജി ബില് അവതരിപ്പിച്ചത്.\nപ്രധാനമായും രണ്ട് ഭേദഗതികളാണ് ബില്ലില് നിര്‍ദേശിക്കുന്നത്. ദേശസാല്‍ക്കൃത ബാങ്കുകളില് സ്വകാര്യനിക്ഷേപകര്‍ക്ക് ഒരു ശതമാനം ഓഹരിവീതമേ നല്‍കാവൂ എന്ന നിബന്ധന മാറ്റി അത് 10 ശതമാനമായി വര്‍ധിപ്പിക്കുമെന്നാണ് ഭേദഗതി ബില് പറയുന്നത്. നിലവില് പൊതുമേഖലാ ബാങ്കുകളില് സ്വകാര്യനിക്ഷേപം പരമാവധി 49 ശതമാനമാണ് അനുവദിച്ചിട്ടുള്ളത്. ഒരു കമ്പനിക്ക് ഒരു ശതമാനം നിക്ഷേപം മാത്രമായതിനാല് കുറഞ്ഞത് 49 പേര്‍ക്ക് ഓഹരികളുണ്ടാകും. എന്നാല്, ഒരു നിക്ഷേപകന് പരമാവധി ഒരു ശതമാനം എന്ന പരിധി 10 ശതമാനമായി ഉയര്‍ത്തുന്നതോടെ അഞ്ച് സ്വകാര്യ കമ്പനികള് വിചാരിച്ചാല് 49 ശതമാനം ഓഹരി നേടാനാകും. സ്വാഭാവികമായും ഇവരുടെ തീരുമാനങ്ങളായിരിക്കും പൊതുമേഖലാ ബാങ്കുകളില് നടക്കുക. പൊതുമേഖലാ ബാങ്കുകളിലെ സ്വകാര്യ ഓഹരിപങ്കാളിത്തം 49ല് നിന്ന് 74 ശതമാനമായി ഉയര്‍ത്താന് ബാങ്കിങ് നിയന്ത്രണ ഭേദഗതി ബില്ലും യുപിഎ സര്‍ക്കാര് ഉടന് അവതരിപ്പിക്കും.\nബാങ്കിങ് നിയമഭേദഗതി ബില്ലിലെ മറ്റൊരു പ്രധാന നിര്‍ദേശം ബാങ്കിങ് കമ്പനികളില് നിക്ഷേപമുള്ള വിദേശനിക്ഷേപകര് ഉള്‍പ്പെടെയുളളവര്‍ക്ക് ഡയറക്ടര് ബോര്‍ഡിലുള്ള വോട്ടവകാശം ഓഹരിക്ക് ആനുപാതികമായിരിക്കുമെന്നതാണ്. നിലവില് എത്ര ശതമാനം ഓഹരിയുണ്ടായാലും പരമാവധി 10 ശതമാനം വോട്ടിങ് അവകാശംമാത്രമേ ഉണ്ടാകൂ. ഈ പരിധി എടുത്തുകളഞ്ഞ് ഓഹരി ശതമാനത്തിന് അനുസരിച്ച് വോട്ടിങ് അവകാശവും നിക്ഷേപകര്‍ക്ക് നല്‍കുന്നതോടെ സ്വകാര്യ ബാങ്കുകളുടെ നിയന്ത്രണം പൂര്‍ണമായും വിദേശബാങ്കുകളുടെ നിയന്ത്രണത്തിലാകും. ഇത് സ്വാഭാവികമായും ഇന്ത്യന് ബാങ്കിങ് മേഖലയെത്തന്നെ വിദേശനിക്ഷേപകര്‍ക്ക് അടിയറവയ്ക്കുന്നതിലേക്ക് നയിക്കുമെന്ന് രാജ്യസഭയിലെ സിപിഐ എം അംഗം തപന്‍സെന് പറഞ്ഞു. ബില്ലിനെ പാര്‍ലമെന്റില് ശക്തമായി എതിര്‍ക്കുമെന്നും അദ്ദേഹം വ്യക്തമാക്കി. ഇടതുപക്ഷത്തിന്റെ എതിര്‍പ്പ് കാരണമാണ് ഒന്നാം യുപിഎ സര്‍ക്കാരിന്റെ കാലത്ത് തന്നെ ഈ ബില് അവതരിപ്പിക്കാന് കഴിയാതിരുന്നത്. 1949ലെയും 1970ലെയും ബാങ്കിങ് കമ്പനീസ് അക്വസിഷിന് ആന്‍ഡ് ട്രാന്‍സ്ഫര് ഓഫ് അണ്ടര്‍ടേക്കിങ് ആക്ടുകളിലാണ് പ്രധാനമായും ഭേദഗതി ബില് മാറ്റം വരുത്തുന്നത്.\nവി ബി പരമേശ്വരന് കടപ്പാട്: ദേശാഭിമാനി 23 മാര്‍ച്ച് 2011\nLabels: ബാങ്കിംഗ്, വാര്‍ത്ത, സ്വകാര്യവൽക്കരണം


July 30, 2018 – IRINJALAKUDALIVE.com\nഇരിങ്ങാലക്കുട : സാമൂഹ്യ വിരുദ്ധർക്ക് ബസ്സ്റ്റാൻഡ് പരിസരം രാത്രി താവളമാക്കാൻ വീണ്ടും സൗകര്യം. പ്രഭ ചൊരിഞ്ഞു നിന്നിരുന്ന നഗരസഭയുടെ ഹൈമാസ്റ്റ് ലൈറ്റ് മിഴിയടഞ്ഞതോടെ ബസ്സ്റ്റാൻഡ് പരിസരം പൂർണ്ണമായി കൂരാകൂരിരുട്ടിലാണ്. പരിസരത്തെങ്ങും ഒരു തെരുവ് വിളക്കുപോലും കത്തുന്നില്ല. ഒമ്പതുമണിയോടെ ഈ പരിസരങ്ങളിലെ വ്യാപാര സ്ഥാപനങ്ങളിലെ വെളിച്ചവും കൂടെ അണയുന്നതോടെ നഗര ഹൃദയമെന്ന വിളിപ്പേര് ഒരു അലങ്കാരമാത്രമായ് മാറുന്നു ഇവിടെ. നഗരസഭ ലക്ഷങ്ങൾ ചിലവഴിച്ച് കൊട്ടിഘോഷിച്ചു സ്ഥാപിച്ച ഇവ വളരെ പെട്ടന്ന് കേടാകുകയായിരുന്നു. ഒൻപതു\nഇരിങ്ങാലക്കുട : ജനറൽ ആശുപത്രിയിലെ പഴക്കം ചെന്ന കെട്ടിടങ്ങൾ പൊളിച്ച് നീക്കാൻ നഗരസഭ നടപടി സ്വീകരിക്കുന്നില്ല. ആശുപത്രി മോർച്ചറിയോട് ചേർന്ന പഴയ വാർഡ്, അത്യാഹിത വിഭാഗത്തിനോട് ചേർന്ന കെട്ടിടം തുടങ്ങി അഞ്ചോളം കെട്ടിടങ്ങളാണ് ഏത് സമയവും തകർന്ന് വീഴാവുന്ന സ്ഥിതിയിലുള്ളത്. അപകട ഭീഷണി ഉയർത്തുന്ന കെട്ടിടങ്ങൾ പൊളിച്ച് നീക്കാൻ നഗരസഭ നടപടി സ്വീകരിക്കാത്തതിൽ വ്യാപകമായ പ്രതിഷേധം ഉണ്ട്. കെട്ടിടങ്ങൾ പൊളിച്ച് നീക്കണമെന്നാവശ്യപ്പെട്ട് ഒരു വർഷം മുൻപ് ആശുപത്രി അധികാരികൾ ആവശ്യപ്പെട്ടിട്ടും\nപൊറത്തിശ്ശേരി : കർക്കിടകത്തിലെ ആരോഗ്യ പ്രാധാന്യം കണക്കിലെടുത്ത് ദഹന ശക്തി വർദ്ധിപ്പിക്കുക, രോഗ പ്രതിരോധശക്തി ഉയർത്തുക, ശരീര ബലം കൂട്ടുക എന്നി ഉദ്ദേശ്യത്തോടെ പൊറത്തിശ്ശേരി മഹാത്മാ എൽ പി, യു പി സ്കൂളിലെ വിദ്യാർത്ഥികൾക്ക് കർക്കിടക ഔഷധ കഞ്ഞി വിതരണം ചെയ്തു. ഫസ്റ്റ് അസിസ്റ്റന്റ് എം ബി ലിനി വിതരണോദ്‌ഘാടനം നിർവ്വഹിച്ചു. വേനൽ ചൂടിൽ നിന്ന് വർഷത്തിലെ തണുപ്പിലേക്ക് മാറുന്നതോടെ ശരീരബലം കുറയുന്നതുവഴി ശരീരത്തിന്റെ പ്രതിരോധശേഷി വീണ്ടെടുക്കാൻ കർക്കിടക ഔഷധക്കഞ്ഞി പ്രധാനമാണ്.\nഇരിങ്ങാലക്കുട : ലയൺസ് ക്ലബ് ഓഫ് ഇരിങ്ങാലക്കുട ഡയമണ്ട്സിന്റെ പുതിയ ഭാരവാഹികളായി പ്രസിഡന്റ് ജിത ബിനോയ്, സെക്രട്ടറി ലൂസി ജോയ്, ട്രഷറർ ഷൈനി ഷാജു എന്നിവരേ തിരഞ്ഞെടുത്തു. ഫസ്റ്റ് വൈസ് പ്രസിഡന്റ്: സരിത ജൈസൺ, സെക്കന്റ് വൈസ് പ്രസിഡന്റ് : വാസന്തി ചന്ദ്രൻ, തേർഡ് വൈസ് പ്രസിഡന്റ് : ഫെക്‌സിബ സുനിൽ, ജോയിന്റ് സെക്രട്ടറി : സൗമ്യ സംഗീത്, മെമ്പർഷിപ്പ് ഡയറക്ടർ : ഷീബ ജോസ് അറക്കൽ, ട്വിസ്റ്റർ : രഞ്ജി\nഇരിങ്ങാലക്കുട : ഇരിങ്ങാലക്കുട ബ്ലോക്ക് പഞ്ചായത്തിന് കീഴിൽ പ്രവർത്തിക്കുന്ന കാട്ടൂർ കമ്മ്യൂണിറ്റി ഹെൽത്ത് സെന്ററിൽ പുതുതായി പണിതീർത്ത വാർഡിന്റെയും, നവീകരിച്ച ഓപ്പറേഷൻ തീയേറ്ററിന്റെയും, ശീതികരിച്ച ഫാർമസി, ഫീഡിങ് റൂം, പെയിൻ ആൻഡ് പാലിയേറ്റിവ് കെയർ രണ്ടാം ഘട്ടത്തിന്റെ ഉദ്‌ഘാടനവും ആധുനിക ലബോറട്ടറി ശിലാസ്ഥാപനവും ആഗസ്റ്റ് 1ന് പ്രൊഫ. കെ യു അരുണൻ മാസ്റ്റർ എം എൽ എ നിർവ്വഹിക്കും . ഇരിങ്ങാലക്കുട ബ്ലോക്ക് പഞ്ചായത്ത് പ്രസിഡന്റ് വി എ മനോജ്‌കുമാർ


ഏകാന്തതയും വിഷമവും ഈ രാശിക്കാർക്ക് ഇന്ന് | Daily Horoscope Prediction For 27th Febraury 2020 In Malayalam - Malayalam BoldSky\n42 min ago ആഴ്ചയില് ഒരിക്കലൊരു പപ്പായ; കൊളസ്‌ട്രോളും പ്രമേഹും പിടിച്ചിടത്ത് നില്‍ക്കും\n4 hrs ago വെള്ളയോ തവിട്ടോ ? അരിയില് മികച്ചത് ഏത് ?\nഓരോ രാശിക്കും ഉണ്ടാവുന്ന നേട്ടങ്ങൾക്ക് പിന്നിൽ കോട്ടങ്ങൾ പല വിധത്തിലാണ് നിങ്ങളുടെ ജീവിതത്തെ ബാധിക്കുന്നത്. ഇന്നത്തെ ദിവസം നിങ്ങൾക്കുണ്ടാവുന്ന നേട്ടങ്ങളേക്കാൾ പലരും നഷ്ടങ്ങൾക്ക് മുൻതൂക്കം നൽകുന്നവരാണ്.\nകൂടുതല് വായിക്കാൻ: വാരഫലപ്രകാരം ക്ഷമ വേണ്ട രാശിക്കാർ\nഎന്നാൽ അതിന് പിന്നില് ഉണ്ടാവുന്ന നിങ്ങളുടെ സൂര്യരാശിഫലം എന്താണെന്ന് പലർക്കും അറിയുകയില്ല. ഇന്നത്തെ രാശിഫലം അനുസരിച്ച് നിങ്ങളുടെ രാശിപ്രകാരം ഉണ്ടാവുന്ന നേട്ടങ്ങൾ എന്തൊക്കെയെന്ന് നമുക്ക് നോക്കാവുന്നതാണ്.\nമേടം രാശിക്കാർക്ക് ഇന്നത്തെ ദിവസം ഏകാന്തതയാണ് പ്രശ്നമുണ്ടാക്കുന്ന ഒന്ന്. എങ്കിലും ഇവരിൽ ഒറ്റക്കിരിക്കുന്നതിനുള്ള ആഗ്രഹമായിരിക്കും വളരെ കൂടുതല്. എങ്കിലും നിങ്ങളുടെ സാങ്കൽപ്പിക ലോകത്ത് ജീവിച്ചിരിക്കുന്നവരാണ് ഇന്ന് മേടം രാശിക്കാർ. വിചാരിക്കുന്നത് പോലെ കാര്യങ്ങളെല്ലാം സംഭവിക്കുന്ന ഒരു ദിവസം കൂടിയായിരിക്കും. എങ്കിലും ചിലവിനനുസരിച്ച് വരുമാനം ഇല്ലാത്ത അവസ്ഥയാണ് ഇവരിൽ ഉണ്ടാവുന്നത്. അതുകൊണ്ട് തന്നെ വളരെയധികം ശ്രദ്ധിക്കണം. സാമ്പത്തിക രംഗം അത്ര നല്ലതായിരിക്കുകയില്ല. പ്രണയിക്കുന്നവര്‍ക്ക് ഏറ്റവും അനുകൂല സമയമായിരിക്കും എന്ന കാര്യത്തിൽ സംശയം വേണ്ട.\nനിങ്ങളുടെ ബിസിനസ് നല്ല രീതിയിൽ മുന്നോട്ട് പോവുന്ന ഒരു ദിവസമായിരിക്കു . ഇന്ന് നിങ്ങൾ പ്രധാനപ്പെട്ട തീരുമാനങ്ങളൊന്നും എടുക്കാതിരിക്കുന്നതിന് ശ്രദ്ധിക്കണം. നിങ്ങൾ സ്വത്ത് വിൽക്കാൻ പദ്ധതിയിടുകയാണെങ്കിൽ ചെറിയ ചില തടസ്സങ്ങൾ ഉണ്ടായേക്കാം. നിങ്ങളുടെ തീരുമാനം കുറച്ച് സമയത്തേക്ക് മാറ്റിവയ്ക്കുന്നതാണ് നല്ലത്. ഇന്ന് നിങ്ങൾക്ക് കൂടുതൽ വൈകാരികത അനുഭവപ്പെടും. നിങ്ങളുടെ ഭൂതകാലവുമായി ബന്ധപ്പെട്ട ചില കാര്യങ്ങൾ നിങ്ങളെ അലട്ടുകയും ചെയ്യുന്നുണ്ട്. പ്രണയത്തിന്‍റെ കാര്യത്തിൽ ദിവസം നല്ലതായിരിക്കില്ല. നിങ്ങളുടെ പങ്കാളിയുമായി ചില ആശയക്കുഴപ്പങ്ങൾ ഉണ്ടാകാം. ഇത് ഒരു വേർപിരിയലിലേക്ക് നയിച്ചേക്കാം. ഇന്ന് നിങ്ങൾ വിവേകത്തോടെ പ്രവർത്തിക്കണം.\nഇന്ന്, നിങ്ങൾ സന്തോഷം നിറയുന്ന ദിവസമായിരിക്കും. നിങ്ങളുടെ ക്രിയാത്മക മനോഭാവം ഏത് വലിയ വെല്ലുവിളിയെയും നേരിടാനുള്ള ധൈര്യം നൽകും. നിങ്ങൾ വളരെക്കാലമായി കണ്ടുമുട്ടാത്തതോ സംസാരിക്കാത്തതോ ആയ നിങ്ങളുടെ സുഹൃത്തുക്കളുമായോ ബന്ധുക്കളുമായോ നിങ്ങൾ ബന്ധം പുലർത്തുന്നുണ്ട്. നിങ്ങളുടെ കുടുംബാംഗങ്ങളിൽ നിന്ന് നിങ്ങൾക്ക് പൂർണ്ണ പിന്തുണയും സ്നേഹവും ലഭിക്കും. ഇത് നിങ്ങളിൽ ആത്മവിശ്വാസം നിറയ്ക്കും. ജോലിസ്ഥലത്ത്, നിങ്ങൾ കൂടുതൽ ശ്രദ്ധിക്കും. എന്നിരുന്നാലും, ചില ആളുകൾ നിങ്ങളുടെ ശ്രദ്ധ അനാവശ്യ കാര്യങ്ങളിൽ നിന്ന് വ്യതിചലിപ്പിക്കാൻ ശ്രമിച്ചേക്കാം. പക്ഷേ അതില് വീഴാതിരിക്കുന്നതിന് ശ്രദ്ധിക്കണം.\nഇന്നത്തെ ദിവസം ബിസിനസ്സ് ചെയ്യുന്ന ആളുകൾക്ക് വളരെ ശുഭകരമായിരിക്കും. നിങ്ങളുടെ പുതിയ ബിസിനസ്സിൽ നിങ്ങൾ ഇന്ന് വളരെ തിരക്കിലായിരിക്കും. എന്തെങ്കിലും പ്രശ്നം ഉണ്ടായാൽ, സാമ്പത്തികമായി നിങ്ങളെ സഹായിക്കാൻ നിങ്ങളുടെ രക്ഷിതാക്കൾ തയ്യാറാവുന്ന ഒരു ദിവസം കൂടിയാണ് ഇന്നത്തെ ദിവസം. ഓഫീസിൽ നിങ്ങൾക്ക് നൽകിയിട്ടുള്ള ഏത് ജോലിയും പൂർത്തിയാക്കാൻ നിങ്ങൾ കഠിനമായി പരിശ്രമിക്കും. ദാമ്പത്യ ജീവിതം സന്തോഷകരമാകും. പങ്കാളിയുമായുള്ള ബന്ധത്തിൽ യോജിപ്പുണ്ടാകും.\nജോലിയിൽ ഇൻക്രിമെന്റിനോ പ്രമോഷനോ ഉള്ള ശക്തമായ സാധ്യതയുണ്ട്. ഒരു സഹപ്രവർത്തകനുമായുള്ള നിങ്ങളുടെ ബന്ധം ഇന്ന് മെച്ചപ്പെട്ടേക്കാം. കുടുംബ ജീവിതത്തിൽ സന്തോഷവും സമാധാനവും ഉണ്ടാകും. വീടിന്റെ അന്തരീക്ഷം വളരെ മികച്ചതായിരിക്കും. നിങ്ങളുടെ ദിവസം ചിരിയോടെ ചെലവഴിക്കും. ദിവസത്തിന്റെ വൈകുന്നേരത്തോടെ നിങ്ങൾ സുഹൃത്തുക്കളുമായി ഒരു പാര്‍ട്ടി പ്ലാൻ ചെയ്യും.\nനിങ്ങൾക്ക് ജീവിതത്തിൽ മുന്നേറണമെങ്കിൽ, നിങ്ങളുടെ പ്രധാനപ്പെട്ട ജോലികളിൽ ശ്രദ്ധ കേന്ദ്രീകരിക്കേണ്ടതുണ്ട്. നിങ്ങളുടെ ചുറ്റുമുള്ള ആളുകൾ നിങ്ങളെക്കുറിച്ച് ചിന്തിക്കുന്നതിനോ പറയുന്നതിനോ അമിതമായി ശ്രദ്ധ കൊടുക്കരുത്. കുടുംബജീവിതത്തിൽ സന്തോഷമുണ്ടാകും. ഇന്ന് നിങ്ങൾക്ക് ചില നല്ല വാർത്തകൾ ലഭിച്ചേക്കാം. നിങ്ങളുടെ നേട്ടങ്ങളിൽ നിങ്ങളുടെ മാതാപിതാക്കൾ അഭിമാനിക്കും. പ്രണയകാര്യങ്ങൾ ഇന്ന് നിങ്ങളെ നിരാശപ്പെടുത്തിയേക്കാം.\nഇന്നത്തെ ദിവസം വിദ്യാർത്ഥികൾക്ക് ശുഭകരമായിരിക്കും. ഇവർക്ക് പരീക്ഷകളിൽ മികച്ച വിജയം നേടാൻ കഴിയും. നിങ്ങളുടെ സ്വന്തം ബിസിനസ്സ് ആരംഭിക്കാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾക്ക് അനുകൂല സാഹചര്യങ്ങൾ ഉണ്ടാവും. ജോലിസ്ഥലത്തെ മികച്ച പ്രകടനത്തിന് ജീവനക്കാരെ ഇന്ന് ബഹുമാനിച്ചേക്കാം. നിങ്ങളുടെ കഠിനാധ്വാനം നിങ്ങൾക്ക് ഒരു പ്രമോഷൻ നൽകാനുള്ള ശക്തമായ സാധ്യതയുണ്ട്. ഇന്ന് കുടുംബത്തിൽ ചില വാദങ്ങൾ ഉണ്ടാകാം.\nഇന്ന് വൃശ്ചികം രാശിക്കാർക്ക് വളരെയധികം നേട്ടങ്ങൾ ആസ്വദിക്കാനുള്ള സമയമാണ്. നിങ്ങളുടെ പണവുമായി ബന്ധപ്പെട്ട പ്രശ്നം പരിഹരിക്കപ്പെടും, അത് നിങ്ങളെ സന്തോഷിപ്പിക്കും. പ്രധാനപ്പെട്ട ഏതെങ്കിലും സാമ്പത്തിക കാര്യങ്ങളിൽ നിങ്ങൾക്ക് നല്ല ഫലങ്ങൾ ലഭിക്കും. നിങ്ങൾ ഒരു ബിസിനസുകാരനാണെങ്കിൽ, നിങ്ങളുടെ പങ്കാളിയുമായി നല്ല ബന്ധം പുലർത്താൻ ശ്രമിക്കുക, അല്ലെങ്കിൽ നിങ്ങൾ രണ്ടുപേരും തമ്മിലുള്ള പ്രശ്നം നിങ്ങളുടെ ജോലിയെ ദോഷകരമായി ബാധിച്ചേക്കാം. ദാമ്പത്യ ജീവിതത്തിൽ സന്തോഷവും സമാധാനവും ഉണ്ടാകും.\nഎല്ലാ കാര്യങ്ങളും മാറ്റിവെച്ച് നിങ്ങൾ ഇന്ന് നിങ്ങളുടെ ജോലിയിൽ കൂടുതൽ ശ്രദ്ധ കേന്ദ്രീകരിക്കണം. നിങ്ങളുടെ ചില സ്വകാര്യ പ്രശ്നങ്ങൾ കാരണം, നിങ്ങളുടെ ജോലിയിൽ ശ്രദ്ധിക്കാൻ നിങ്ങൾക്ക് കഴിയില്ല. ജോലിസ്ഥലത്ത്, നിങ്ങളുടെ ഉന്നത ഉദ്യോഗസ്ഥർ നിങ്ങളോട് ദേഷ്യപ്പെടാൻ സാധ്യതയുണ്ട്.പണത്തിന്റെ കാര്യത്തിൽ ഇന്ന് ഒരു നല്ല ദിവസമാണ്. നിങ്ങൾക്ക് ചില പ്രധാനപ്പെട്ട സാമ്പത്തിക തീരുമാനങ്ങൾ എടുക്കാം.\nനിങ്ങളുടെ ദാമ്പത്യ ജീവിതത്തിൽ നിങ്ങൾ പ്രശ്നങ്ങൾ നേരിടുന്നുണ്ടെങ്കിൽ, നിങ്ങളുടെ ധാർഷ്ട്യ സ്വഭാവം ഉപേക്ഷിച്ച് വിട്ടുവീഴ്ച ചെയ്യണം. നിങ്ങളുടെ ധാർഷ്ട്യം ഒരു തരത്തിലും നിങ്ങളുടെ ബന്ധത്തിന് നല്ലതല്ല. അതേസമയം, സ്നേഹമുള്ള ദമ്പതികളും അവരുടെ പ്രശ്‌നങ്ങൾ സമാധാനപരമായി പരിഹരിക്കേണ്ടതുണ്ട്, അങ്ങനെ അവർ തമ്മിലുള്ള സ്നേഹം നിലനിൽക്കും.\nഇന്ന് നിങ്ങൾ ജോലി കാര്യത്തിൽ അൽപ്പം ശ്രദ്ധിക്കണം. നിങ്ങളുടെ ജോലിയിലോ ബിസിനസ്സിലോ ഏതെങ്കിലും തരത്തിലുള്ള അശ്രദ്ധ ഒഴിവാക്കുക. സാമ്പത്തിക സ്ഥിതി സാധാരണയേക്കാൾ മികച്ചതായിരിക്കും. നിങ്ങൾക്ക് പണം സമ്പാദിക്കാനുള്ള ഒരു വലിയ അവസരം നേടാനാകും, മാത്രമല്ല ഈ അവസരം പൂർണ്ണമായും പ്രയോജനപ്പെടുത്തുകയും ചെയ്യും. കുടുംബത്തിൽ സമാധാനത്തിന്റെ അന്തരീക്ഷം ഉണ്ടാകും.\nനിങ്ങളുടെ കുടുംബാംഗങ്ങളെ സന്തോഷിപ്പിക്കുന്ന ചില നല്ല വാർത്തകൾ നിങ്ങൾക്ക് ലഭിച്ചേക്കാം. നിങ്ങളുടെ പങ്കാളി കുറച്ച് ദിവസങ്ങളിൽ തിരക്കിലായിരുന്നു, നിങ്ങളെ ശ്രദ്ധിക്കാൻ കഴിയുന്നില്ലെങ്കിൽ, ഇന്ന് അവർ നിങ്ങളുടെ എല്ലാ പരാതികളും പരിഹരിക്കാൻ ശ്രമിക്കും. ഓഫീസിലെ നിങ്ങളുടെ എല്ലാ ജോലികളും കൃത്യസമയത്ത് പൂർത്തിയാക്കും, അത് നിങ്ങൾക്ക് വളരെയധികം ആശ്വാസം നൽകും.\nDaily Horoscope Prediction For 27th Febraury 2020 In Malayalam\nDaily horoscope prediction for 27th February 2020 in malayalam. Read on.


ലഖിംപൂരില് കൊല്ലപ്പെട്ട കര്‍ഷകര്‍ക്ക് സഹായം; പഞ്ചാബും - ഛത്തീസ്‌ഗഢും 50 ലക്ഷം നല്‍കും | Assistance to farmers killed in Lakhimpur Punjab and Chhattisgarh will provide Rs 50 lakh\nലഖിംപൂരില് കൊല്ലപ്പെട്ട കര്‍ഷകര്‍ക്ക് സഹായം; പഞ്ചാബും - ഛത്തീസ്‌ഗഢും 50 ലക്ഷം നല്‍കും\n7 Oct 2021 3:51 AM GMT\nഉത്തര്‍പ്രദേശ് ലഖിംപൂര് ഖേരിയില് കൊല്ലപ്പെട്ട നാല് കര്‍ഷകരുടെ കുടുംബങ്ങള്‍ക്ക് ധന സഹായം പ്രഖ്യാപിച്ച് പഞ്ചാബ് ഛത്തിസ്ഗഢ് സര്‍ക്കാരുകള്. കര്‍ഷകര്‍ക്ക് പുറമെ കൊല്ലപ്പെട്ട പത്രപ്രവര്‍ത്തകനും ധന സഹായം നല്‍കും. 50 ലക്ഷം രൂപ വീതമാണ് കൊല്ലപ്പെട്ടവര്‍ക്ക് ഇരു സര്‍ക്കാരുകളും നല്‍കുക. ലഖിംപൂര് ഖേരിയില് കൊല്ലപ്പെട്ട കര്‍ഷകര്‍ക്ക് നേരത്തെ യുപി സര്‍ക്കാര് 45 ലക്ഷം രൂപ നഷ്പരിഹാരം പ്രഖ്യാപിച്ചിരുന്നു.\nഅതിനിടെ, വാഹനത്തെ കര്‍ഷകര് ആക്രമിച്ചെന്നുള്ള കേന്ദ്ര മന്ത്രിയുടെയും മകന്റെയും നിലപാട് തെറ്റാണെന്ന് വ്യക്തമാക്കി പുതിയ വീഡിയോ പുറത്തുവന്നു. മൂന്ന് വാഹനങ്ങള് കര്‍ഷകരുടെ മേല് അതിവേഗത്തില് ഇടിച്ചുകയറ്റുന്ന വ്യക്തതയുള്ള വിഡിയോ ദൃശ്യമാണ് പുറത്ത് വന്നത്. കറുത്ത എസ്.യു.വി വാഹനമാണ് പിന്നില് നിന്നും അതിവേഗത്തിലെത്തി ആദ്യം കര്‍ഷകരെ ഇടിച്ചു തെറിപ്പിക്കുന്നത്. കേന്ദ്ര മന്ത്രി അജയ് മിശ്രയുടെ കുടുംബത്തിന്റെ ഉടമസ്ഥതയിലുള്ളതാണ് ഈ വാഹനം. ഇതിന് പിന്നാലെ മറ്റ് രണ്ട് വാഹനങ്ങള് കൂടി കടന്നുപോകുന്നതും പുതിയ ദൃശ്യങ്ങളില് വ്യക്തമാണ്.\nയു.പിയിലെ ലഖിംപൂരില് പ്രതിഷേധിക്കുകയായിരുന്ന കര്‍ഷകര്‍ക്ക് ഇടയിലേക്ക് വാഹനങ്ങള് ഇടിച്ച് കയറ്റിയ സംഭവത്തില് എട്ട് പേര് കൊല്ലപ്പെടുകയും നിരവധി പേര്‍ക്ക് പരിക്കേല്‍ക്കുകയും ചെയ്തിരുന്നു. സമാധാനപരമായി പ്രതിഷേധിച്ചു കൊണ്ടിരിക്കെയാണ് കര്‍ഷകരെയാണ് വാഹനങ്ങള് ഇടിച്ചുതെറിപ്പിക്കുന്നത്.\nഅതേസമയം, ലഖിംപൂര് ഖേരിയില് കര്‍ഷകരുടെ നേര വാഹനമിടിച്ച് കയറ്റിയ സംഭവം ഇന്ന് സുപ്രീം കോടതി പരിഗണിക്കും. സുപ്രീംകോടതി സ്വമേധയാ എടുത്ത കേസാണ് ചീഫ് ജസ്റ്റിസ് എന്‍വി രമണ അധ്യക്ഷനായ മൂന്നംഗ ബെഞ്ചാണ് ഹര്‍ജി പരിഗണിക്കുന്നത്. കേസില് യുപി സര്‍ക്കാരിന്റെ വിശദീകരണം കോടതി തേടിയേക്കും.\nഖേരിയിലെ കര്‍ഷകരുടെ കൊലപാതകത്തില് പ്രതിഷേധം ശക്തമാകുന്നതിനിടെ ആരോപണം നേരിടുന്ന കേന്ദ്രമന്ത്രി അജയ് മിശ്രയെ ബിജെപി കൈവിട്ടിട്ടില്ല. കേന്ദ്ര ആഭ്യന്തര മന്ത്രി അമിത് ഷായുമായി നടത്തിയ കൂടിക്കാഴ്ചയില് അജയ് മിശ്ര നിലവില് രാജിവെക്കേണ്ട സാഹചര്യമില്ലെന്ന് തീരുമാനമെടുത്തു. അക്രമം നടന്ന സ്ഥലത്ത് താനോ മകനോ ഉണ്ടായിരുന്നില്ലെന്ന് കൂടിക്കാഴ്ചയിലും മന്ത്രി ആവര്‍ത്തിച്ചതായാണ് വിവരം. ഈ പശ്ചാത്തലത്തില് അന്വേഷണം നടക്കട്ടെ എന്ന നിലപാടിലാണ് ബിജെപി.


Malayalam News-Kingfisher airlines grounds 15 planes\nബാഴ്‌സയെ തടയാന് കഴിയില്ലായിരുന്നു: നെയ്മര്\nMonday 19th December 2011 10:00am\nമുംബൈ: സാമ്പത്തിക ബാധ്യതയില്‍പ്പെട്ട് നഷ്ടങ്ങളിലേക്ക് കൂപ്പുകുത്തിയ കിങ്ഫിഷര് എയര്‍ലൈന്‍സ് 15 വിമാനങ്ങള് നിര്‍ത്തലാക്കി. അറ്റകുറ്റപ്പണി ചെലവ് താങ്ങാനാവാത്തതിനാലാണ് കമ്പനി വിമാനങ്ങള് നിര്‍ത്തലാക്കിയത്.\nകമ്പനിയുടെ നടത്തിപ്പിനായി മേധാവി വിജയ് മല്യ ബാങ്കുകളുടെ സഹായം തേടുന്ന അവസരത്തിലാണ് കമ്പനിക്ക് വിമാനങ്ങള് നിലത്തിറക്കേണ്ടി വന്നിരിക്കുന്നത്. ഇതിനെക്കുറിച്ച് പ്രതികരിക്കാന് കിങ്ഫിഷര് തയ്യാറായിട്ടില്ല.\nരാജി വെച്ച നിരവധി പൈലറ്റുമാരെ കാലാവധി അവസാനിക്കും മുമ്പ് തന്നെ കമ്പനി വിടാന് കിങ്ഫിഷര് കഴിഞ്ഞ ദിവസം അനുവാദം നല്‍കിയിരുന്നു. എന്നാല്, ആവശ്യത്തിലധികം പൈലറ്റുമാര് കമ്പനിയുള്ളതിനാലാണ് ഈ നടപടി എന്നാണ് കിങ്ഫിഷറിന്റെ വാദം.\nഇതിനുമുന്‍പ് യാത്രക്കാരില് നിന്ന് സേവന നികുതി പിരിച്ചിട്ടും കുടിശ്ശിക അടക്കാത്തതിനാല് കിങ്ഫിഷറിന്റെ ബാങ്ക് അക്കൗണ്ടുകള് മരവിപ്പിച്ചിരുന്നു.


gold | സ്വര്‍ണവിലയില് കുറവ്, പവന് 23,600 രൂപ - Malayalivartha.com Widgets Magazine\nസ്വര്‍ണവിലയില് കുറവ്, പവന് 23,600 രൂപ\n12 APRIL 2019 02:10 PM IST\nസ്വര്‍ണ വില ഇന്ന് കുറഞ്ഞു. പവന് 240 രൂപയുടെ ഇടിവാണ് ഉണ്ടായിരിക്കുന്നത്. വ്യാഴാഴ്ച പവന് 80 രൂപ വര്‍ധിച്ച ശേഷമാണ് ആഭ്യന്തര വിപണിയില് ഇന്ന് വിലയിടിവുണ്ടായത്. 23,600 രൂപയാണ് പവന്റെ ഇന്നത്തെ വില.\nഗ്രാമിന് 30 രൂപ കുറഞ്ഞ് 2,950 രൂപയിലാണ് വ്യാപാരം പുരോഗമിക്കുന്നത്. ഒരാഴ്ചയായി സ്വര്‍ണ വില മാറിമറിയുകയാണ്


വാക്‌സിൻ വിതരണത്തിൽ ഇന്ത്യ പിന്നിൽ ; കേരളത്തിൽ ജനസംഖ്യയിൽ 10 ശതമാനത്തിന് ആദ്യ ഡോസ് നൽകിക്കഴിഞ്ഞു – Nerariyan | News\nവാക്‌സിൻ വിതരണത്തിൽ ഏറ്റവും മുന്നിൽ ഇസ്രയേലാണ്\nവാക്‌സിൻ വിതരണത്തിൽ കേരളമാണ് മുന്നിൽ. കേരളത്തിൽ ആകെ ജനസംഖ്യയിൽ 10 ശതമാനത്തിന് ആദ്യ ഡോസ് നൽകി കഴിഞ്ഞു. യുപി, ബിഹാർ, അസം തുടങ്ങിയ സംസ്ഥാനങ്ങളിൽ മൂന്ന് ശതമാനം പേർക്ക് മാത്രമാണ് ആദ്യ ഡോസ് ലഭിച്ചത്. വാക്‌സിൻ ക്ഷാമത്തെ തുടർന്ന് മുംബൈയിൽ അമ്പതിലേറെ വാക്‌സിനേഷൻ കേന്ദ്രം പൂട്ടി. നാലര ലക്ഷം പേർക്കാണ് മഹാരാഷ്ട്രയിൽ പ്രതിദിനം വാക്‌സിൻ നൽകുന്നത്.\nവാക്‌സിൻ ക്ഷാമത്തെ തുടർന്ന് സത്താറ, സാംഗ്ലി, പൻവേൽ എന്നിവിടങ്ങളിലും വിതരണം സ്‌തംഭിച്ചിരിക്കുകയാണ്. പുണെയിൽ നൂറോളം വാക്‌സിനേഷൻ കേന്ദ്രങ്ങൾ അടച്ചു. ഏഴു കോടിയോളം വാക്‌സിൻ ഇന്ത്യ കയറ്റുമതി ചെയ്‌തതാണ് ക്ഷാമത്തിന് വഴിവച്ചതെന്ന വിമർശമുണ്ട്.\nTags: covid vaccinationfeatured newsindiaകോവിഡ് വാക്സിൻ


soba surendran against election commision | ടീക്കാറാം മീണയെ വെല്ലുവിളിച്ച് ശോഭാ സുരേന്ദ്രന്! പ്രചരണ പരിപാടികളില് അയ്യപ്പന്‍റെ പേര് പറയും - Malayalam Oneindia\nUpdated: Sat, Apr 13, 2019, 18:38 [IST]\nതിരുവനന്തപുരം: ഏത് കമ്മീഷന് എതിര്‍ത്താലും തെരഞ്ഞെടുപ്പില് അയ്യപ്പന്‍റെ പേര് പറയുക തന്നെ ചെയ്യുമെന്ന് ശോഭ പറഞ്ഞു. ഇത് പറഞ്ഞതിന് തനിക്കെതിരെ നടപടിയെടുക്കട്ടേയെന്നും ശോഭ വെല്ലുവിളിച്ചു. ശബരിമല വിഷയം തിരഞ്ഞെടുപ്പില് ശക്തമായ ആയുധമാക്കാനൊരുങ്ങുകയാണ് ബിജെപി.\nഇത് സംബന്ധിച്ച് ബന്ധപ്പെട്ട കമ്മിറ്റികള്‍ക്ക് പാര്‍ട്ടി നല്‍കി കഴിഞ്ഞു. തിരഞ്ഞെടുപ്പുമായി ബന്ധപ്പെട്ട അവലോകന യോഗത്തിലാണ് തിരുമാനം കൈക്കൊണ്ടത്. പത്തനംതിട്ട, തിരുവനന്തപുരം, തൃശ്ശൂര് മണ്ഡലങ്ങളില് സ്ഥാനാര്‍ത്ഥികള്‍ക്ക് വലിയ സ്വീകാര്യത ലഭിക്കുന്നുണ്ടെന്നാണ് യോഗത്തിലെ വിലയിരുത്തല്.\nശബരിമല വിഷയത്തില് ഈ സ്ഥാനാര്‍ത്ഥികള് കൈകൊണ്ട വിലയിരുത്തലാണ് ഇതിന് പിന്നില് എന്നാണ് പാര്‍ട്ടിയുടെ കണക്ക് കൂട്ടല്. അതോടെയാണ് ശബരിമല വിഷയം തന്നെ വീണ്ടും സജീവമാക്കാന് പാര്‍ട്ടി തിരുമാനിച്ചത്. ശരണം വിളിച്ച് തന്നെ പ്രചരണ പരിപാടികളുമായി മുന്നോട്ട് പോകുമെന്നും ബിജെപി വ്യക്തമാക്കി.\nsabarimala bjp lok sabha elections 2019 narendra modi ശബരിമല ബിജെപി ലോക്സഭ തിരഞ്ഞെടുപ്പ് 2019 നരേന്ദ്ര മോദി\nsoba surendran against election commision


September 14, 2021 10:53:44 am\nSeptember 14 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ ഇന്നും മാറ്റമില്ല. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 73.64 എന്ന നിലയിലാണ്.\nകേരളത്തിൽ സ്വർണവിലയിൽ ഇന്നും മാറ്റമില്ല. ഒരു ഗ്രാമിനു 4,400 രൂപയും ഒരു പവനു 35,200 രൂപയുമാണ് ഇന്നത്തെ വില. മൂന്നു ദിവസമായി വിലയിൽ മാറ്റമില്ലാതെ തുടരുകയാണ്.\nസംസ്ഥാനത്ത് പെട്രോൾ വില 100 നു മുകളിൽ തുടരുകയാണ്. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 103.50 രൂപയും ഡീസലിനു 95.46 രൂപയുമാണ് ഇന്നത്തെ വില. എറണാകുളത്ത് പെട്രോളിനു 101.57 രൂപയും ഡീസലിനു 93.65 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 102.08 രൂപയും ഡീസലിനു 94.15 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 73.64 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate today 2021 september 14


Malayalam news || സെക്‌സിവീഡിയോ ക്രിസ്‌മസ് ദിനത്തില് പൂനം ആരാധകര്‍ക്ക് സമ്മാനിക്കും\nസെക്‌സിവീഡിയോ ക്രിസ്‌മസ് ദിനത്തില് പൂനം ആരാധകര്‍ക്ക് സമ്മാനിക്കും\nമോഡലും വോളിവുഡിലെ മസാല സെ്‌ന്‍സേഷനുമായ പൂനം പാണ്ഡെ ആരാധകര്‍ക്ക് ക്രിസ്‌മസ് സമ്മാനം നല്‍കുമെന്ന് വ്യക്തമാക്കി. മറ്റൊന്നുമല്ല ഒരു സെക്‌സി വീഡിയോ. ക്രിസ്‌മസ് ദിനമായ ക്രിസ്‌മസ് 25നാണ് പൂനം വീഡിയോ ട്വിറ്ററില് പോസ്‌റ്റു ചെയ്യുക. വിവാദമായ തന്റെ പഴയ യോഗ വീഡിയോയേക്കാള് എരിവുണ്ടാകും പുതിയ ക്രിസ്‌മസ് വീഡിയോയെന്ന് പൂനം അവകാശപ്പെട്ടു. ക്രിസ്‌മസ് പാപ്പയുടെ തൊപ്പിയണിഞ്ഞുകൊണ്ടുള്ള പൂനത്തിന്റെ ചിത്രങ്ങള് ഇപ്പോള്‍തന്നെ ട്വിറ്ററില് എത്തിക്കഴിഞ്ഞു. ഇതിനു പുറമേയാണ് വാഗ്‌ദാനം ചെയ്‌ത ചിത്രങ്ങള് പോസ്‌റ്റു ചെയ്യുന്നത്. ട്വിറ്ററിലെ ആരാധകര് തനിക്ക് ഏറെ പിന്തുണ നല്‍കുന്നുണ്ടെന്നു പൂനം വ്യക്തമാക്കി. താന് വീഡിയോ ഒന്നും പോസ്‌റ്റു ചെയ്യുന്നില്ലെന്നു പരാതിയും വര്‍ധിച്ചു. ഈ സാഹചര്യത്തിലാണ് ഒരു സെക്‌സി വീഡിയോ പോസ്‌റ്റു ചെയ്യാന് തീരുമാനമെടുത്തതെന്നു പൂനം പറയുന്നു. ഇതിന് ക്രിസ്‌മസിനേക്കാള് പറ്റിയ സമയമില്ലെന്നും പൂനം വ്യക്തമാക്കിയിട്ടുണ്ട്. ട്വിറ്ററില് പൂനത്തിന് 7,18, 057 ഫോളോവര്‍മാരാണ് ഉള്ളത്.


രാജ്യാന്തര വിപണിയിൽ വൻ കുതിപ്പുമായി മലയാളികളുടെ സ്വന്തം 'എംഫോൺ',smart phone mphone marketingkeralaonlinenews.com | Malayalam news, kerala news, onlinenews,\nFriday April 19th, 2019 - 4:18:am\nരാജ്യാന്തര വിപണിയിൽ വൻ കുതിപ്പുമായി മലയാളികളുടെ സ്വന്തം 'എംഫോൺ'\nUpdated: Tuesday 16 May 2017 02:19:02 PM\nസ്മാർട്ട് ഫോൺ വിപണിയിലെ മലയാളികളുടെ സ്വന്തം ബ്രാൻഡായ എംഫോൺ രാജ്യാന്തര വിപണി കീഴടക്കി സ്മാർട്ട് ഫോൺ വിപണിയിലെ മലയാളികളുടെ സ്വന്തം ബ്രാൻഡായ എംഫോൺ രാജ്യാന്തര വിപണി കീഴടക്കി കുതിപ്പ് തുടരുന്നു. ഹൈ ഇൻവെസ്റ്റ്മെന്റ് മാർക്കറ്റിംഗ് സ്ട്രാറ്റജിയാണ് എം ഫോൺ കമ്പനി വിപണിയിൽ ഉപയോഗിച്ചിരിക്കുന്നത്.\nലോഞ്ചിംഗ് കഴിഞ്ഞ് രണ്ടു മാസത്തിനുള്ളിൽ തന്നെ ആഗോള വിപണിയിലും എംഫോൺ ഉപഭോക്താക്കളുടെ പ്രിയ ബ്രാൻഡായി മാറി. ദുബായ്, ഖത്തർ , ഷാർജ , സൗദി, ഒമാൻ, കുവൈറ്റ് തുടങ്ങിയ ഗൾഫ് നാടുകളിലും ഇന്ത്യ, ശ്രീലങ്ക, മലേഷ്യ, ലാറ്റിൻ അമേരിക്ക, ആഫ്രിക്ക തുടങ്ങിയ രാജ്യങ്ങളിലും എംഫോൺ സ്മാർട്ട് ഫോണുകൾ ലഭ്യമാണ്. ഈ രാജ്യങ്ങളിലെ നൂറിലധികം ഓൺ ലൈൻ സൈറ്റുകളിലും, ഗ്ലോബൽ സൈറ്റുകളായ ആമസോൺ, ഫ്ലിപ്പ്കാർട്ട്, സ്നാപ്ഡീൽ, ജടോപോടോ, സൂക്, കൂടാതെ വൻകിട, ചെറുകിട മൊബൈൽ വ്യാപാര കേന്ദ്രങ്ങളിലും, ഷോപ്പിംഗ് മാളുകളിലും എംഫോണിന് വൻ വിൽപനയാണ് നടക്കുന്നത്.\nഎംഫോണ് 8, എംഫോണ്7പ്ലസ്, എംഫോണ് 6, എന്നീ ആണ്ട്രോയിഡ് സ്മാർട്ട് ഫോണുകളാണ് ഇപ്പോൾ വിപണിയിൽ ലഭ്യമാകുന്നത്. പിന്നില് 21 മെഗാപിക്സൽ പിഡിഎഎഫ് ക്യാമറ പിടിപ്പിച്ചാണ് ഫോൺ 8ന്‍റെ വരവ്. 28,999 രൂപയാണ് ഫോണിന്റെ വില. ലോഹ നിർമ്മിത ബോഡിയുടെ മുന്നിലെ ഹോം ബട്ടണിൽ ഫിംഗർ പ്രിൻന്റ് സെൻസർ ഘടിപ്പിച്ചിട്ടുണ്ട്.\n1920X1080പിക്‌സൽ റെസല്യൂഷൻ നല്‍കുന്ന 5.5 ഇഞ്ച് ഫുൾ എച്ച്ഡി ഡിസ്പ്ലെയോട് കൂടിയ എംഫോൺ 8ന് 4ജിബിറാമും, 2.3ജിഗാഹെട്‌സ് ഡാക്കകോർ പ്രോസസറുമാണ് കരുത്തേകുന്നത്. വയർലെസ് ചാർജ്ജിംഗ് സാങ്കേതിക വിദ്യ ഏറ്റവും ഫലപ്രദമായി ഉപയോഗിച്ച്, അതിവേഗത്തിൽ ഫോൺ ചാർജ്ജ് ചെയ്യാൻ കഴിയുന്ന ഇൻഡക്ഷൻ ബേസ്സ് എന്ന ടെക്നോളജി എംഫോൺ 8ൽ ഉപയോഗിച്ചിരിക്കുന്നു.\nഒാഫ് ലൈൻ വീഡിയോ പ്ലേബാക്ക് നല്‍കുന്ന 2950 എംഎഎച്ച് ബാറ്ററിയാണ് ഫോണിലുള്ളത്, 30 മിനിറ്റ് കൊണ്ട് 70% ചാർജ്ജ് സംഭരിക്കാൻ കഴിയുന്ന അടിവേഗ ചാർജ്ജ് സംവിധാനവും ഈ ഫോണിൽ ഉണ്ട്. എംഫോൺ 8ന് ഒപ്പം വയർലസ്സ് ചാർജ്ജർ സൗജന്യമായി നല്‍കുന്നുണ്ട്.\nകൂടാതെ എല്ലാ മോഡലിനും ഒപ്പം ഓ ടി ജി കേബിളും, ബാക്ക് കവര്, സ്ക്രീന് ഗാര്‍ഡ് എന്നിവയും ഉണ്ടാകും. സെൽഫി പ്രേമികൾക്കായി എംഫോൺ പുറത്തിറക്കുന്ന മോഡലണ് എംഫോൺ 7പ്ലസ്. 13 മെഗാപിക്‌സൽ ശേഷിയുള്ള മുൻ ക്യാമറ 84 ഡിഗ്രി ഫീല്‍ഡഡെപ്ത് ഒപ്പിയെടുക്കാൻ കഴിവുള്ളതാണ്. മുന്നിലും പിന്നിലും എൽ ഇ ഡി ഫ്ളാഷുകളുള്ള എംഫോൺ 7പ്ലസ്സിന്റെ 16 മെഗാപിക്‌സൽ പിൻക്യാമറ 2K വീഡിയോ റെക്കോഡിങ് സൗകര്യമുള്ളതാണ്.\nRead more topics: smart phone, android, mphone\nThe Malayalees own brand mphone has become the most popular brand in India\nസ്മാര്‍ട്ട് ഫോണ് പൊട്ടിത്തെറിച്ചു ; കിടപ്പു മുറിയും ലാപ് ടോപ്പും ഉള്‍പ്പെടെയെല്ലാം കത്തി നശിച്ചു\nസ്മാര്‍ട്ട് ഫോണ് ഉപയോഗം കുഞ്ഞുങ്ങളില് സംസാര വൈകല്യം ഉണ്ടാക്കിയേക്കുമെന്ന് പഠനം\nബാങ്കുകളുടെ മൊബൈല് ആപ്പുകളെ ലക്ഷ്യമിട്ട് പുതിയ മാല്‍വെയര്\nഈ ഫോണുകള് സ്വന്തമാക്കാന് സുവര്‍ണ്ണഅവസരം\nപേപ്പര് ക്യാരിബാഗിന് മൂന്നു രൂപ ഈടാക്കി; ബാറ്റയ്ക്ക് പിഴ 9000 രൂപ\nസ്വര്‍ണ വില വീണ്ടും വര്‍ധിച്ചു\nചെമ്മണൂര് ഇന്റര്‍നാഷണല് ജ്വല്ലേഴ്‌സിന്റെ പേരാമ്പ്ര ഷോറൂം ഉദ്ഘാടനം ഏപ്രിൽ 10ന്\nപേടിപ്പിക്കാന് അടുത്തു വന്ന പ്രേതം ഭയന്നു വിറച്ചോടി; വീഡിയോ വൈറല്\nനിരവ് മോദിയുടെ 13 കാറുകള് ലേലത്തില് വില്‍ക്കുന്നു; ഏപ്രില് 18 ന് ഓണ്‍ലൈന് വഴി ലേലം\nജോണ്‍സണ് ആന്‍ഡ് ജോണ്‍സണ് വീണ്ടും തിരിച്ചടി; പൗഡറിന് പിന്നാലെ ഷാംപൂവിലും മാരക രാസസാന്നിധ്യം കണ്ടെത്തി\nസ്വര്‍ണവിലയില് വര്‍ധനവ്; പവന് 120 രൂപയാണ് വര്‍ധിച്ചു


ഈ കക്ക ഒസാമാ ബിൻ ലാദന്റെ പുനർജന്മമെന്ന അവകാശവാദവുമായി ബ്രിട്ടീഷുകാരി\nWinchelsea, First Published 10, Oct 2019, 3:49 PM IST\nആ കക്കയ്ക്കും ലാദനും തമ്മിൽ ഒരു സാമ്യം കൂടി ഉണ്ടായിരുന്നു. ഇരുവരുടെയും വിധി കടലിൽ അടക്കപ്പെടാനായിരുന്നു, സമുദ്രസമാധി..!\nസസെക്‌സ്: അറുപതുകാരിയായ ഡെബ്ര ഒലിവർ ഭർത്താവ് മാർട്ടിനുമൊത്ത് സസെക്‌സിനടുത്തുള്ള വിഞ്ചെൽസിയിലെ ബീച്ച് റിസോർട്ടിൽ തങ്ങളുടെ സന്തുഷ്ട ദാമ്പത്യത്തിന്റെ നാല്പത്തി രണ്ടാം വാർഷികം ആഘോഷിക്കാൻപോയതായിരുന്നു. അന്ന് ഭർത്താവുമൊത്ത് കടൽത്തീരത്തുകൂടി നടത്തിയ സായാഹ്‌ന സവാരിക്കിടെ അവർക്ക് ഒരു കക്ക വീണുകിട്ടി. കണ്ടപ്പോൾ ഏറെ കൗതുകം തോന്നി അത് ആ അവധിക്കാലത്തിന്റെ ഓർമയെന്നോണം കൂടെക്കരുതി അവർ.\nകൗതുകത്തിന്റെ കാരണമെന്തെന്നോ..? ആ ഷെല്ലിന് വിശ്വപ്രസിദ്ധനായ, അല്ല ഏറെ കുപ്രസിദ്ധനായ ഒരു വ്യക്തിയുടെ അസാമാന്യമായ മുഖച്ഛായയുണ്ടായിരുന്നു. മറ്റാരുടേയുമല്ല, ഒസാമ ബിൻ ലാദൻ എന്ന ആഗോള തീവ്രവാദിയുടെ. ആ കക്കയ്ക്കും ലാദനും തമ്മിൽ ഒരു സാമ്യം കൂടി ഉണ്ടായിരുന്നു. ഇരുവരുടെയും വിധി കടലിൽ അടക്കപ്പെടാനായിരുന്നു, സമുദ്രസമാധി..!\nമനുഷ്യന്റെ ഛായയുള്ള കക്ക കിട്ടുന്നത് തന്നെ ഏറെ യാദൃച്ഛികമാണ് എന്നിരിക്കെ ഒസാമ ബിൻ ലാദന്റെ ഛായയുള്ള ഒരെണ്ണം കിട്ടിയതിൽ ഏറെ സന്തോഷവതിയാണ് ഡെബ്ര. ബീച്ചിൽ പരന്നു കിടന്നിരുന്ന പരശ്ശതം ചിപ്പികൾക്കും, കക്കകൾക്കും ഇടയിൽ കൃത്യമായി ഈ 'ഒസാമ'ക്കക്കയിൽ തന്നെ തന്റെ കണ്ണുപെട്ടല്ലോ എന്നും അവർ ഓർക്കുന്നു. എന്തായാലും ഡെബ്രയുടെ ഈ 'കണ്ടുപിടുത്ത'ത്തിൽ അവർക്കൊപ്പം മൂക്കത്ത് വിരലുവെച്ചിരിക്കുകയാണ് സൈബർ ലോകവും.\nLast Updated 10, Oct 2019, 3:56 PM IST\nജപ്പാനില്‍നിന്നുള്ള വിനോദസഞ്ചാരിയുടെ വാച്ച് മോഷണം പോയി; വില അഞ്ച് കോടി\n'കണ്ടാല് ഉടന് തന്നെ കൊന്നുകളയണം'; അത്രയും അപകടകാരിയായ മീന്!\nഹാരിക്കും മേഗനുമൊപ്പം പുഞ്ചിരിച്ച് ആര്‍ച്ചി; കുഞ്ഞ് രാജകുമാരന്‍റെ 'ക്യൂട്ട്' വീഡിയോ ആഘോഷമാക്കി സോഷ്യല് മീഡിയ


ക്രിസ്തുവിന്റെ ത്യാഗമാണ് നമുക്ക് ലഭിച്ച ഏറ്റവും മഹത്തായ സമ്മാനം: സ്റ്റീഫൻ കോൾബെർട്ട് | Catholic Church News Malayalam\nHome News ക്രിസ്തുവിന്റെ ത്യാഗമാണ് നമുക്ക് ലഭിച്ച ഏറ്റവും മഹത്തായ സമ്മാനം: സ്റ്റീഫൻ കോൾബെർട്ട്\nക്രിസ്തുവിന്റെ ത്യാഗമാണ് നമുക്ക് ലഭിച്ച ഏറ്റവും മഹത്തായ സമ്മാനം: സ്റ്റീഫൻ കോൾബെർട്ട്\n“ജീവിതത്തിൽ സംഭവിക്കരുത് എന്നാഗ്രഹിച്ച കാര്യങ്ങളെ, സ്നേഹിക്കാൻ ഇപ്പോൾ നിങ്ങൾ പഠിച്ചിരിക്കുന്നു – എന്ന് പറയുവാൻ നിങ്ങൾ പ്രാപ്തരാകുമ്പോൾ നിങ്ങൾ വിജയിച്ചു കഴിഞ്ഞു.” അമേരിക്കയിലെ പ്രശസ്ത ഹാസ്യതാരവും ടെലിവിഷൻ അവതാരകനുമായ സ്റ്റീഫൻ കോൾബെർട്ടിന്റെ വാക്കുകളാണ് ഇത്. സഹനത്തെക്കുറിച്ചും ജീവിതത്തിലെ പ്രതിസന്ധികളെക്കുറിച്ചും സി.എൻ.എൻ അഭിമുഖത്തിൽ സംസാരിക്കുകയായിരുന്നു അദ്ദേഹം.\nസഹനങ്ങൾ, അതിനെ അതിജീവിക്കുവാനുള്ള മനക്കരുത്ത് അത് ദൈവം നൽകുന്ന നിലനിൽപ്പിന്റെ സമ്മാനമാണ്. ജീവിതത്തിൽ കഷ്ടപ്പാടുകൾ വരുമ്പോൾ അതിൽ നിന്ന് ഓടിയൊളിക്കുവാനല്ല ശ്രമിക്കേണ്ടത്. മറിച്ച്, കഷ്ടതകളിൽ ദൈവത്തിന് നന്ദി പറയണം. അങ്ങനെ ചെയ്യുമ്പോൾ നാം ദൈവത്തിൽ നിന്ന് ലഭിച്ച അനുഗ്രഹങ്ങൾ കണ്ടെത്തുവാൻ തുടങ്ങും. അപ്പോൾ നമ്മുടെ ജീവിതം പോസിറ്റീവ് ആകും. നഷ്ടങ്ങളിൽ നിന്ന് എന്താണ് നമുക്ക് ലഭിക്കുക? ചുരുക്കിപ്പറഞ്ഞാൽ നമ്മുടെ നഷ്ടങ്ങളും വേദനകളും മറ്റുള്ളവരുടെ വേദനകളിലേയ്ക്കുള്ള ചൂണ്ടുപലകകളാണ് – സ്റ്റീഫൻ കോൾബെർട്ട് വ്യക്തമാക്കി.\nചെറുപ്പത്തിൽ, എന്റെ ജീവിതത്തിൽ ഒരുപാട് സഹനങ്ങൾ എനിക്ക് അനുഭവിക്കേണ്ടി വന്നു. മുതിർന്നപ്പോൾ, അന്ന് അനുഭവിക്കേണ്ടി വന്ന ആ സഹനങ്ങളാണ് എന്റെ ചുറ്റുമുള്ള ആവശ്യക്കാരിലേയ്ക്ക് കണ്ണോടിക്കുവാൻ എന്നെ പ്രാപ്തനാക്കിയത്. അതുപോലെ സഹനങ്ങളെ നാം സ്നേഹിക്കുമ്പോൾ അവയെ അനുഗ്രഹങ്ങളായി കാണുവാനുള്ള കൃപ ദൈവം നമുക്ക് തരും – തന്റെ അനുഭവങ്ങളിൽ നിന്ന് അദ്ദേഹം വെളിപ്പെടുത്തി.


By admin on\t August 18, 2015 · ഡോ: ഗുരുദത്തിന്‍റെ മറുപടി (Ask To Dr. Gurudathu)\nകഴിഞ്ഞലക്കം നേച്വറല് ഹൈജിനില് വന്ന ജോസഫ് പ്രതുലിന്റെ അനുഭവം വായിച്ചു. ആധുനികശാസ്ത്രം പ്രകൃതി ചികിത്സയുടെ മുന്നില് നോക്കുകുത്തിയായി മാത്രം നില്‍ക്കേണ്ടിവന്നിരിക്കുന്നു എന്നതിന് ഒരു തെളിവുകൂടിയാണ് പ്രതുലിന്റെ അനുഭവം. പ്രകൃതി ചികിത്സയെ സ്‌നേഹിക്കുന്ന ഒരാളെന്ന നിലയ്ക്ക് എനിക്ക് അല്‍പം ദുഃഖവും ഉണ്ടായി. പരിസ്ഥിതി രംഗത്ത് പ്രവര്‍ത്തിക്കുന്നവരുടെ മകനും, പ്രകൃതിയോടും സമൂഹത്തോടും കൃഷിയോടുമൊക്കെ പ്രതിബദ്ധതയുണ്ടാക്കിയെടുക്കുന്നതില് ബദ്ധശ്രദ്ധരായ അദ്ധ്യാപകര് പഠിപ്പിക്കുന്ന സ്‌കൂളിലെ വിദ്യാര്‍ത്ഥിയുമായ ജോസഫ് പ്രതുലിന് ഇങ്ങനെയൊരു രോഗം വരാന് പാടുണ്ടോ? ഈ രംഗത്ത് പ്രവര്‍ത്തിക്കുന്നവര്‍ക്കുപോലും രക്ഷയില്ലാതായോ?\nപ്രഫുല്ലചന്ദ്രന്, മുടവന് കാട്ടില് കോണത്ത് കുന്ന്, പി. ഒ. തൃശൂര്\nപ്രഫുല്ലചന്ദ്രന്റെ ചോദ്യം കണ്ട് അത്ഭുതം തോന്നി. പിന്നെ ജോസഫ് പ്രതുലിന് വന്നതുപോലുള്ള അപൂര്‍വരോഗങ്ങള് പ്രകൃതി പരിസ്ഥിതി രംഗത്ത് പ്രവര്‍ത്തിക്കുന്നവര്‍ക്ക് വരാന് പാടില്ല എന്ന് പറയുന്നത് കാടടച്ച് വെടിവെക്കലാണ്. ആരോഗ്യമില്ലാത്ത അവസ്ഥയെയാണ് രോഗം എന്ന് പറയുന്നത്. രോഗം വരാതിരിക്കണമെങ്കില് ആരോഗ്യം നിലനിര്‍ത്തുകയാണ് വേണ്ടത്. ശുദ്ധവായു, ശുദ്ധജലം, ശുദ്ധഭക്ഷണം, വ്യായാമം എന്നിങ്ങനെയുള്ള സാഹചര്യങ്ങള് ഒത്ത് വരണം, ജോസഫ് പ്രതുല് കാര്യങ്ങള് മനസ്സിലാക്കി എന്നതുകൊണ്ട് മാത്രം ആരോഗ്യത്തിലേക്കുള്ള പാതയിലായിരുന്നു എന്നവകാശപ്പെടാന് കഴിയില്ല. ഭക്ഷണത്തില് അനുവര്‍ത്തിച്ചു വന്നിരുന്ന രീതി അഭിലഷണീയമായിരുന്നില്ല. ഇത് പ്രതുലിന്റെ മാത്രം കാര്യമല്ല. പരിസ്ഥിതി രംഗത്തും ജൈവകര്‍ഷകരംഗത്തും പ്രവര്‍ത്തിക്കുന്ന പലരുടെയും സ്ഥിതി ഇതുതന്നെയാണ്.\nപ്രകൃതി ചികിത്സാരംഗത്ത് പ്രവര്‍ത്തിക്കുന്നവരുടെയും സ്ഥിതി വ്യത്യസ്ഥമല്ല. പ്രകൃതി ജീവനം നയിക്കുന്നവരും പ്രകൃതി ചികിത്സാലയം നടത്തുന്നവരുമായ പലരും പരിസ്ഥിതി രംഗത്തെ കാര്യങ്ങള് അറിയാതെപോവുകയും പ്ലാസ്റ്റിക്ഗ്ലാസ്സില് ജാപ്പിയും മറ്റും നല്‍കുകയും ജൈവഉല്‍പന്നമായ പച്ചക്കറികള് കിട്ടിയാലും വിലകൂടുമെന്നതിനാല് വേണ്ടന്ന് വയ്ക്കുന്നവരുമാണ്. പ്രകൃതി ചികിത്സ എന്നത് പത്ഥ്യചികിത്സയല്ല. തെറ്റായരീതികള് അതില് പിന്തുടരുന്നില്ലാ എന്ന് മാത്രം. അതുകൊണ്ട് തന്നെ ശരിയിലേക്ക് വരുമ്പോള് സ്വാഭാവികമായും അസുഖകാരണങ്ങള് അപ്രത്യക്ഷമാകും. പ്രതുലിനും സംഭവിച്ചതിതാണ്. ശരിയായ രീതിയില് ജീവിതം ക്രമപ്പെടുത്തിയപ്പോള് രോഗലക്ഷണങ്ങള് അപ്രത്യക്ഷമായി.\nപ്രകൃതി ചികിത്സയോ, ജൈവകൃഷിയോ, പരിസ്ഥിതി പ്രവര്‍ത്തനമോ എന്നതല്ല. ചെയ്യുന്ന പ്രവര്‍ത്തനങ്ങളില് ശ്രദ്ധയോ ആത്മാര്‍ത്ഥതയോ ഉണ്ടോ എന്നതാണ് നോക്കേണ്ടത്. പ്രകൃതി ചികിത്സകരും, പരിസ്ഥിതി പ്രവര്‍ത്തകരും, ജൈവകൃഷിക്കാരും എല്ലാം ഒരേ നാണയത്തിന്റെ വിവിധ വശങ്ങളാണെന്ന് മനസ്സിലാക്കുമ്പോള് ഇത്തരം ചോദ്യങ്ങള് അപ്രസക്തമാകും.


pnb raised lrnding rateപഞ്ചാബ് നാഷണല് ബാങ്ക് വായ്പാനിരക്ക്\nതീവ്രവാദത്തെ ഒറ്റപ്പെടുത്തും: മുസ്ലിം സംഘടനകളുടെ യോഗം\nSaturday 31st July 2010 10:21am\nപഞ്ചാബ് നാഷണല് ബാങ്ക് വായ്പാനിരക്ക് ഉയര്‍ത്തി\nSaturday 31st July 2010 10:10am\nന്യൂദല്‍ഹി: റിസര്‍വ് ബാങ്ക് ഓഫ് ഇന്ത്യ അടിസ്ഥാന നിരക്കുകള് വര്‍ധിപ്പിച്ചതിന്റെ പശ്ചാത്തലത്തില് പഞ്ചാബ് നാഷണല് ബാങ്ക് (പി എന് ബി ) വായ്പാ നിരക്ക് ഉയര്‍ത്തി. 11.75% മാണ് പുതിയ വായ്പാ നിരക്ക്. ആഗസ്റ്റ് ഒന്നുമുതല് പുതിയ നിരക്ക് പ്രാബല്യത്തില് വരും. മറ്റു ബാങ്കുകളും പുതിയ നിരക്ക് പ്രഖ്യാപിച്ചേക്കുമെന്നാണ് സൂചന.\nഅതിനിടെ പി എന് ബി യുടെ അടിസ്ഥാന നിരക്ക് 8 ശതമാനമാക്കി നിലനിര്‍ത്താനും തീരുമാനമായിട്ടുണ്ട്. അടിസ്ഥാന നിരക്കില് മാറ്റമുണ്ടാകാത്ത സാഹചര്യത്തില് വിവിധ ലോണ്‍നിരക്കുകളില് മാറ്റമുണ്ടായേക്കില്ല. രാജ്യത്തെ ഉയരുന്ന പണപ്പെരുപ്പം നിലനിര്‍ത്താനായി ആര് ബി ഐ റിപ്പോ നിരക്കും റിവേഴ്‌സ് റിപ്പോ നിരക്കും വര്‍ധിപ്പിച്ചിരുന്നു.


മകളോളം പ്രായമുള്ള പെണ്‍കുട്ടിയോട് മധ്യവയസ്കന്‍റെ ലൈംഗികവൈകൃതം; വീഡിയോ പുറത്തുവിട്ട് ഈ ഞരമ്പ് രോഗിയെ അന്വേഷിച്ച് സോഷ്യല് മീഡിയ l KAIRALINEWSONLINE.COM |\nമകളോളം പ്രായമുള്ള പെണ്‍കുട്ടിയോട് മധ്യവയസ്കന്‍റെ ലൈംഗികവൈകൃതം; വീഡിയോ പുറത്തുവിട്ട് ഈ ഞരമ്പ് രോഗിയെ അന്വേഷിച്ച് സോഷ്യല് മീഡിയ – Kairalinewsonline.com\nന്യൂസ് ഡസ്ക് 1 year ago Sexual Abuse Comments\nസ്ത്രീ പീഡനങ്ങള്‍ക്കും പെണ്‍കുട്ടികള്‍ക്കെതിരായ അതിക്രമത്തിനും നമ്മുടെ നാട്ടില് അതിരില്ല എന്നു തന്നെയാണ് ഒരോ ദിവസത്തേയും സംഭവങ്ങള് സൂചിപ്പിക്കുന്നത്.\nസമൂഹം എത്ര കണ്ട് പുരോഗമിച്ചാലും ആ പുരോഗമനം സാങ്കേതിക അര്‍ത്ഥത്തിലല്ലാതെ മനുഷ്യമനസ്സുകളിലേക്ക് എത്തിയില്ല എന്നതിന്‍റെ ഉദാഹരണമാണ് ഈ ദൃശ്യങ്ങളും തെളിയിക്കുന്നത്.\nഒരു കാര്‍ണിവെല്ലിന് പങ്കെടുക്കാനെത്തിയ സ്ത്രീയോടും കൂടെയുള്ള പെണ്‍കുട്ടിയോടും അപമാനകരമായി പെരുമാറുന്ന മധ്യവയസ്കന്‍റെ ദൃശ്യങ്ങളാണ് ഇപ്പോള് സോഷ്യല് മീഡിയയില് വൈറല്.\nചെറിയ പെണ്‍കുട്ടിയുടെ പുറകിൽ നിന്ന് തരംകിട്ടുമ്പോഴെല്ലാം തന്‍റെ ലിംഗഭാഗം കൊണ്ട് ആ കുഞ്ഞുപെൺകുട്ടിയുടെ ദേഹത്ത് ഉരസുന്ന മധ്യവയസ്കനെതിരെ വ്യാപക പ്രതിഷേധം ഉയര്‍ന്നിരിക്കുകയാണ്. മധ്യവയസ്കനെ കണ്ടുപിടിച്ച് തക്ക ശിക്ഷ കൊടുക്കണമെന്ന് സോഷ്യല് മീഡിയ കൂട്ടത്തോടെ ആവശ്യപ്പെടുകയാണ്.\nകുട്ടിയെ ഉപദ്രവിക്കുന്ന മധ്യവയസ്കനില് നിന്ന് അവളെ മാറ്റി നിര്‍ത്താന് മുതിര്‍ന്ന സ്ത്രീ ശ്രമിക്കുന്നതും ദൃശ്യങ്ങളില് നിന്ന് വ്യക്തമാണ്. എന്നാല് ഇത്തരം സന്ദര്‍ഭങ്ങളില് പ്രതികരിക്കാതെ ഒ‍ഴിഞ്ഞു മാറുന്ന തലമുറക്കെതിരെ വ്യാപക പ്രതിഷേധമുണ്ട്.\nഇത്തരം ആള്‍ക്കാരെ സമൂഹത്തിന് മുന്നില് തുറന്നു കാണിക്കുന്നതിന് ഇത്തരം സംഭവങ്ങള് ആവര്‍ത്തിക്കാതിരിക്കാന് നിമിഷംപ്രതിയുള്ള പ്രതിഷേധം കൂടിയേ തീരു.\nമലപ്പുറം ചേളാരിയിൽ 12 വയസുകാരിക്ക് ക്രൂര പീഡനം\n« ആലുവ സംഭവം: ഉസ്മാന് നേരത്തെയും പൊലീസിനെ ആക്രമിച്ച കേസിലെ പ്രതി; പ്രതിഷേധിച്ച ഇസ്മയില് എന്‍ഐഎ പ്രതിപട്ടികയില് മൂന്നാം സ്ഥാനത്ത്; മുഖ്യമന്ത്രി പിണറായി പറഞ്ഞ തീവ്രവാദ ബന്ധം ഇവിടെ വ്യക്തം; പ്രതിപക്ഷത്തിന് തിരിച്ചടി\nആലപ്പു‍ഴയില് നിപയില്ല; പ്രചാരണം അടിസ്ഥാനരഹിതമെന്ന് ആരോഗ്യവകുപ്പ് ഡയറക്ടർ »


ഒരു കൊച്ചു കുട്ടിക്ക് പോലും അക്രമങ്ങൾഓട് പ്രതിരോധിക്കാനും പരാതിപ്പെടാൻ സാധിക്കും ഈ കുട്ടിയുടെ പ്രവൃത്തി മാതൃകയാകുന്നു...\nഒരു കൊച്ചു കുട്ടിക്ക് പോലും അക്രമങ്ങൾഓട് പ്രതിരോധിക്കാനും പരാതിപ്പെടാൻ സാധിക്കും ഈ കുട്ടിയുടെ പ്രവൃത്തി മാതൃകയാകുന്നു…\nഅമ്മയെ അതിക്രൂരമായി തല്ലുന്നത് കണ്ട് എട്ടുവയസ്സുകാരൻ ചെയ്തത് കണ്ടോ കൈയടിച്ച് സോഷ്യൽ ലോകം. അമ്മയെ അച്ഛൻ ഉപദ്രവിക്കുന്ന അതിനെ പലപ്പോഴും വേദനയുടെ സാക്ഷിയാകേണ്ടി വരുന്നത് വീട്ടിലുള്ള കുഞ്ഞുമക്കൾ ആണ്. തല്ലരുത് എന്ന് പറഞ്ഞേ കരയാനും തല്ലി തടയുന്നതിന് അവർ ആവുന്നതും ശ്രമിക്കുകയും ചെയ്യും. എന്നാൽ ഉത്തർപ്രദേശിലെ സൽ സബിൻ നഗറിലെ ഈ എട്ടുവയസ്സുകാരൻ ചെയ്തത് വളരെയധികം ധീരമായ ഒരു കാര്യമാണ്. നിരന്തരം തന്നെ ഭാര്യയെ തല്ലുന്ന ആളാണ്.\nകുട്ടിയുടെ പിതാവ് പലപ്പോഴും വേദനയോടെ മുഷ്റഫ് എന്ന എട്ടുവയസ്സുകാരൻ മാതാവിനെ പിതാവ് ഉപദ്രവിക്കുന്ന അതിന് സാക്ഷിയാകേണ്ടി വന്നിട്ടുണ്ട്. അമ്മ അച്ഛന്റെ അടികൊണ്ട് വേദനകൊണ്ട് പുളയുന്നത് കണ്ട് ഇത്തവണ വൻ വെറുതെയിരുന്നില്ല. പോലീസ് സ്റ്റേഷനിലേക്ക് ഓടി അതും രണ്ടര കിലോമീറ്ററോളം പൊലീസ് ഉദ്യോഗസ്ഥനോട് അവൻ കാര്യങ്ങൾ പറഞ്ഞു അത് പിതാവിന്റെഅറസ്റ്റ് എത്തുകയും ചെയ്തു. പൊലീസ് സ്റ്റേഷനിലെത്തി പരാതിപ്പെടാൻ പലരും പഠിക്കുന്നതാണ് തന്റെ മാതാവിന് നീതി കിട്ടുന്നതിനുവേണ്ടി.\nഎട്ടുവയസുകാരൻ2കിലോമീറ്റർ അകലെയുള്ള പോലീസ് സ്റ്റേഷനിലേക്ക് ഓടിയത്. മിടുക്കൻ ടെ ധൈര്യം മാതൃകയാക്കേണ്ടതാണ്. യുപി പൊലീസിലെ സീനിയർ ഓഫീസർ ആയ രാഹുൽ ശ്രീവാസ്തവയെ ആണ് കുട്ടിയുടെ ചിത്രമടക്കം ട്വീറ്റ് ചെയ്തിരിക്കുന്നത്. ഒരു ചെറിയ കുട്ടിക്ക് പോലും അക്രമങ്ങൾക്കെതിരെ പ്രതികരിക്കുന്നതിനും പൊലീസിലെവാ റിപ്പോർട്ട് ചെയ്യുന്നതിനും സാധിക്കും എന്നതിനുള്ള വലിയ പാഠം ഈ കുട്ടി പഠിപ്പിച്ചിരിക്കുന്നു എന്നദ്ദേഹം കുറിച്ചു. ഇതോടെ നിരവധി ആളുകളാണ് ഈ മിടുക്കനെ അഭിനന്ദിച്ചുകൊണ്ട് ഷെയർ ചെയ്തിരിക്കുന്നത്. തുടർന്ന് അറിയാൻ വീഡിയോ മുഴുവനായി കാണുക.\nരൂപവും ജോലിയും കണ്ടു ഒരാളെ വിലയിരുത്തരുത് അതിനെ ഉത്തമ ഉദാഹരണമാണ് ഈ സംഭവം…\nപച്ചക്കറികാരുടെ ഇംഗ്ലീഷ് കേട്ട് ഞെട്ടിത്തരിച്ച് അധികൃതർ, ഒഴിപ്പിക്കാൻ വന്നവർ ഞെട്ടിത്തരിച്ചു…


Lady Superstars Of Mollywood! - Malayalam Filmibeat\n45 min ago വിജയുടെ മാസ്റ്റര് ആമസോണ് പ്രൈമിലേക്ക്, ജനുവരി 29ന് റിലീസ്\nആണുങ്ങള്‍ക്ക് മാത്രം മതിയോ, ഇവരാണ് മലയാളത്തിലെ സൂപ്പര് ലേഡീസ്\n| Published: Monday, May 2, 2016, 8:00 [IST]\nസൂപ്പര്‍താര പദവികള് പലപ്പോഴും ആണുങ്ങളില് മാത്രം കേന്ദ്രീകരിയ്ക്കുന്നതാണ് കാണുന്നത്. മോഹന്‍ലാലിന്റെ സിനിമ, മമ്മൂട്ടിയുടെ സിനിമ, പൃഥ്വിരാജിന്റെ സിനിമ എന്ന് പറഞ്ഞാണ് ആളുകള് തിയേറ്ററിലെത്തുന്നത്. എന്നാല് ആരും തിരുത്താതെ തന്നെ ഇപ്പോള് ചില നടിമാരുടെ പേരുകളിലും ആളുകള് സിനിമയ്ക്ക് പോകുന്നുണ്ട്. അത്തരത്തിലുള്ള ആറ് ലേഡി സൂപ്പര്‍സിനെ കുറിച്ചാണ് ഇന്ന് പറയുന്നത്.\nതീര്‍ച്ചയായും, മലയാളത്തില് ശോഭനയും ഉര്‍വശിയുമൊക്കെ മികച്ച സ്ത്രീകഥാപാത്രങ്ങളായി എത്തിയിട്ടുണ്ട്. പക്ഷെ അവര്‍ക്കാര്‍ക്കും സ്ത്രീപക്ഷത്തുനിന്നുള്ള ശക്തമായ കഥാപാത്രങ്ങള് ലഭിച്ചിരുന്നില്ല. ഇപ്പോള് മലയാളത്തില് അത്തരത്തില് സ്ത്രീകഥാപാത്രങ്ങള് ധാരാളമായി കണ്ടുവരുന്നു. അവരിലൂടെയാണ് ഈ ലേഡി സൂപ്പര്സ്റ്റാര്സ് ജനിച്ചത്, നോക്കാം\nതമിഴില് മാത്രമല്ല, മലയാളത്തിലും സൂപ്പര്‍ലേഡി പദവിയ്ക്ക് അര്‍ഹയാണ് നയന്‍താര. തന്റെ പൂര്‍ണ ഉത്തരവാദിത്വത്തോടെ സിനിമ ഏറ്റെടുത്ത് വിജയിപ്പിക്കുന്ന താരമാണ് നയന്. അതുകൊണ്ട് തന്നെ സിനിമകള്, പ്രത്യേകിച്ചും മലയാളത്തില് സിനിമകള് തിരഞ്ഞെടുക്കുന്നതില് വളരെ സെലക്ടീവാണ് താരം\nമലയാളത്തില് ഏറ്റവും കൂടുതല് ശക്തമായ സ്ത്രീ കഥാപാത്രങ്ങള് അവതരിപ്പിച്ചത് മഞ്ജു വാര്യരായിരിക്കാം. ആദ്യ കാലങ്ങളില് പത്രം, കന്മദം, ദയ പോലുള്ള ചിത്രങ്ങളില് മഞ്ജു ശക്തമായ സ്ത്രീ കഥാപാത്രങ്ങളെ അവതരിപ്പിച്ചിട്ടുണ്ട്. തിരിച്ചുവരവിലും അത്തരത്തില് സ്ത്രീകള്‍ക്ക് പ്രചോദനം നല്‍കുന്ന വേഷങ്ങളാണ് ചെയ്യുന്നത്. നായകനില് നിന്ന് മാറി, മഞ്ജു വാര്യരുടെ സിനിമ എന്ന് തിരിച്ചറിയാനും തുടങ്ങിയിരിക്കുന്നു.\nഅമല പോളും ഇപ്പോള് നിലനില്‍പിന് വേണ്ടിയോ സമ്പാദിക്കാന് വേണ്ടിയോ അല്ല സിനിമ ചെയ്യുന്നത്. മറിച്ച് അഭിനയ സാധ്യതയുള്ള കഥാപാത്രങ്ങള് ഏറ്റെടുക്കുകയാണ്. മലയാളത്തില് അഞ്ചില് കുറഞ്ഞ ചിത്രങ്ങള് മാത്രമേ ചെയ്തുള്ളൂ എങ്കിലും പ്രേക്ഷകര്‍ക്കിടയില് ഒരു സൂപ്പര് ലേഡി പദവി നേടിയെടുക്കാന് അമലയ്ക്ക് സാധിച്ചിട്ടുണ്ട്\nമഞ്ജു വാര്യരെ പോലെ തന്നെ കാവ്യ മാധവനും ഒത്തിരി സ്ത്രീപക്ഷ കഥാപാത്രങ്ങളെ പ്രേക്ഷകര്‍ക്ക് പരിചയപ്പെടുത്തിയിട്ടുണ്ട്. ഗദ്ദാമ, പെരുമഴക്കാലം, ശീലാബതി പോലുള്ള ചിത്രങ്ങള് അതിന് ഉദാഹരണമാണ്. കാവ്യയുടെ അഭിനയം കൊണ്ട് മാത്രം ശ്രദ്ധിക്കപ്പെട്ട ഭക്തജനങ്ങളുടെ ശ്രദ്ധയ്ക്ക് പോലുള്ള ചിത്രങ്ങളുമുണ്ട്. ജീത്തു ജോസഫ് സംവിധാനം ചെയ്യുന്ന സ്ത്രീപക്ഷ ചിത്രത്തിലാണ് കാവ്യ അടുത്തതായി അഭിനയിക്കുന്നത്\nബാംഗ്ലൂര് ഡെയ്‌സ്, എന്ന് നിന്റെ മൊയ്തീന്, ചാര്‍ലി എന്നീ ചിത്രങ്ങള്‍ക്ക് ശേഷം മലയാളത്തിലുദിച്ച പുതിയ സൂപ്പര്‍ലേഡിയാണ് പാര്‍വ്വതി. മൂന്ന് ചിത്രങ്ങളിലെ അഭിനയം കൊണ്ട് പാര്‍വ്വതിയ്ക്ക് മലയാളത്തിലുണ്ടായ സ്വീകാര്യത ചെറുതൊന്നുമല്ല. തുടര്‍ച്ചയായുള്ള വിജയങ്ങള് തന്നെയാണ് അതിന് കാരണം.\n22 ഫീമെയില് കോട്ടയം എന്ന ചിത്രം മതി റിമ കല്ലിങ്കലിന്റെ കഴിവിനെ കുറിച്ച് പറയാന്. ഈ ചിത്രത്തിന് ശേഷമാണ് റിമയെ ഒരു സൂപ്പര് ലേഡിയായി അംഗീകരിച്ചത്. ഒടുവില് റിലീസായ റാണി പദ്മിനി എന്ന ചിത്രത്തിലെ അഭിനയവും നടിയ്ക്ക് ഏറെ പ്രശംസകള് നേടിക്കൊടുത്തു.\nRead more about: photo feature manju warrier parvathy kavya madhavan nayanthara amala paul rima kallingal മലയാളം സിനിമ ഫോട്ടോ ഫീച്ചര് കാവ്യ മാധവന് മഞ്ജു വാര്യര് അമല പോള് നയന്‍താര റിമ കല്ലിങ്കല്\nhere we list,6actresses of Mollywood who could be labelled as the Lady superstars of Mollywood.


'സഭാതര്‍ക്കത്തിന്‍റെ പേരില് ഒരുപെണ്ണും പീഡന പരാതി ഉന്നയിക്കില്ല'; ആരോപണങ്ങള് തള്ളി മയൂഖ ജോണി | Mayookha Johny deny all allegation against rape complaint\n'സഭാതര്‍ക്കത്തിന്‍റെ പേരില് ഒരുപെണ്ണും പീഡന പരാതി ഉന്നയിക്കില്ല'; ആരോപണങ്ങള് തള്ളി മയൂഖ ജോണി\nപ്രതിക്ക് വലിയ സ്വാധീനമെന്നതിന്‍റെ തെളിവാണ് സുഹൃത്തുക്കളുടെ വാര്‍ത്താസമ്മേളനം. തനിക്കെതിരെ തെളിവായി പറയുന്ന വീഡിയോകളെപ്പറ്റി അറിയില്ലെന്നും മയൂഖ പറഞ്ഞു.\nThrissur, First Published Jun 29, 2021, 3:28 PM IST\nതൃശ്ശൂര്: തൃശ്ശൂരിലെ പീഡന പരാതി വ്യാജമെന്ന മുന് സിയോൻ ആത്മീയ പ്രസ്ഥാന പ്രവര്‍ത്തകരുടെ ആരോപണങ്ങള് തള്ളി കായിക താരം മയൂഖ ജോണി. സഭാതര്‍ക്കത്തിന്‍റെ പേരില് ഒരു പെണ്ണും പീഡന പരാതി ഉന്നയിക്കില്ലെന്നാണ് മയൂഖയുടെ മറുപടി. പ്രതിക്ക് വലിയ സ്വാധീനമെന്നതിന്‍റെ തെളിവാണ് സുഹൃത്തുക്കളുടെ വാര്‍ത്താസമ്മേളനം. തനിക്കെതിരെ തെളിവായി പറയുന്ന വീഡിയോകളെപ്പറ്റി അറിയില്ലെന്നും മയൂഖ പറഞ്ഞു.\nപ്രതിക്ക് വേണ്ടി വനിതാ കമ്മീഷൻ അധ്യക്ഷയായിരുന്ന എംസി ജോസഫൈൻ ഇടപെട്ടെന്ന വാദത്തിൽ ഉറച്ചുനിൽക്കുന്നതായും മയൂഖ പറഞ്ഞു. കേസിലെ മന്ത്രിതല ഇടപെടൽ അറിയാൻ ഫോൺകോളുകൾ പരിശോധിച്ചാൽ മതി. ആരോപണം ഉന്നയിച്ചത് സിയോൻ പ്രസ്ഥാനത്തിന് വേണ്ടിയല്ല. തനിക്കെതിരെ വ്യാജ തെളിവുകളുണ്ടാക്കിയാൽ നിയമനടപടി ആലോചിക്കുമെന്നും മയൂഖ പറഞ്ഞു.\nമയൂഖ ജോണി ഉന്നയിച്ച ബലാത്സംഗ ആരോപണം വ്യാജമെന്നായിരുന്നു മുന്‍പ് സിയോനില് സജീവ പ്രവര്‍ത്തകരായിരുന്നവര് വാര്‍ത്താസമ്മേളനം വിളിച്ച് വ്യക്തമാക്കിയത്. സംഘത്തിൽ നിന്ന് പുറത്ത് വന്നവരെ വ്യാജ കേസിൽ കുടിക്കുന്നത് സിയോൻ അംഗങ്ങളുടെ രീതി ആണെന്നും മയൂഖയും പരാതിക്കാരിയും പ്രസ്ഥാനത്തിന്റെ സജീവ പ്രവർത്തകർ ആണെന്നും പുറത്ത് വന്നവർ ആരോപിച്ചു.\nആരോപണം നേരിടുന്ന ചുങ്കത്ത് ജോണ്‍സണ് സിയോൻ പ്രസ്ഥാനത്തിലെ അംഗം ആയിരുന്നു. പ്രസ്ഥാനത്തിന്റെ സ്ഥാപകന്റെ മരണ ശേഷം ജോണ്‍സണും കുടുംബവും സിയോനിൽ നിന്നും പുറത്തുവന്നു. ഇതിന്റെ വൈരാഗ്യം മൂലമാണ് വ്യാജ പീഡനപരാതി എന്നാണ് ആരോപണം. മയൂഖ ജോണിയും പരാതിക്കാരിയും സിയോൻ അംഗങ്ങൾ ആണ്. സിയോനിൽ നിന്ന് പുറത്തു വന്നവരെ എല്ലാ തരത്തിലും ഉപദ്രവിക്കുന്നത് പുണ്യമാണെന്നാണ് സംഘം അംഗങ്ങളോട് പറയുന്നതെന്നും മുൻപ് സിയോനിൽ സജീവ പ്രവർത്തകർ ആയിരുന്നവർ ആരോപിച്ചു.\nLast Updated Jun 29, 2021, 3:40 PM IST\nസിയോൻ ആത്മീയ പ്രസ്ഥാനം\nസുഹൃത്തിന്‍റെ ബലാത്സംഗപരാതി തുറന്നു പറഞ്ഞ മയൂഖ ജോണിക്കെതിരെ കേസെടുത്ത് പൊലീസ്\n'പീഡനക്കേസുമായി മുന്നോട്ട് പോയാൽ ഇല്ലാതാക്കും', മയൂഖ ജോണിക്ക് വധ ഭീഷണിക്കത്ത്\nമയൂഖ ജോണി ഉന്നയിച്ച ബലാത്സംഗ കേസ്; സംസ്ഥാന ക്രൈംബ്രാഞ്ചിന് കൈമാറി\nമുരിങ്ങൂർ പീഡനകേസ്: വനിതാ കമ്മീഷൻ സ്വാധീനത്തിന് വഴങ്ങിയാണ് പ്രവർത്തിക്കുന്നതെന്ന് മയൂഖ ജോണി\nമയൂഖ ജോണിയുടെ സുഹൃത്തിനെ പീഡിപ്പിച്ച കേസ്; എസ് പി പൂങ്കുഴലിക്കെതിരെ യുവതി മുഖ്യമന്ത്രിക്ക് പരാതി നൽകി


മധുരപാനീയങ്ങള് നിരോധിച്ച ഫ്രാന്‍സിനെ ഇന്ത്യയും പിന്തുടരണമോ?\nമധുരപാനീയങ്ങള് നിരോധിച്ച ഫ്രാന്‍സിനെ ഇന്ത്യയും പിന്തുടരണമോ?\nഇന്ത്യയില് പുരുഷന്മാരെ അനുസരിച്ച് സ്ത്രീകളാണ് അമിതവണ്ണത്താല് ബുദ്ധിമുട്ട് നേരിടുന്നതെന്നും പഠനങ്ങള്\nമധുര പാനീയങ്ങളുടെ പരിധിയില് കവിഞ്ഞ ഉപയോഗങ്ങള്‍ക്ക് നിരോധനമേര്‍പ്പെടുത്തി കഴിഞ്ഞയാഴ്ച്ചയാണ് ഫ്രാന്‍സ് ഉത്തരവ് പുറപ്പെടുവിച്ചത്. റെസ്റ്റോറന്റുകളിലും മധുരപാനീയങ്ങള് വിളമ്പുന്ന മറ്റിടങ്ങളിലുമാണ് നിരോധനം ഏര്‍പ്പെടുത്തിയത്. അമിതമായ രീതിയില് ശരീരഭാരം വര്‍ദ്ധിച്ചു വരുന്നവരുടെ എണ്ണം കൂടിയതാണ് പാനീയങ്ങള് നിരോധിക്കാന് കാരണം. യുവതലമുറയെ അമിത ഭാരമുള്‍പ്പെടെയുള്ള ശാരീരിക പ്രശ്‌നങ്ങളില് നിന്ന് രക്ഷിക്കുന്നതാണ് നിരോധനത്തിന്റെ ലക്ഷ്യം.\nപഞ്ചസാരയുടെ തോത് ശരീരത്തില് വര്‍ദ്ധിപ്പിക്കുന്നതിനും ഭാരം വര്‍ദ്ധിപ്പിക്കുന്നതിനും കാരണമായ മധുരപാനീയങ്ങള്‍ക്ക് നികുതി ഏര്‍പ്പെടുത്തുന്നതിന് ലോക ആരോഗ്യസംഘടന നിര്‍ദ്ദേശിച്ചിരുന്നു. ബ്രിട്ടണ് പോലെയുള്ള നഗരങ്ങളില് കുടുംബ റെസ്‌റ്റോറന്റുകളിലും മറ്റും സോഡ പോലെയുള്ള പാനീയങ്ങള് ധാരാളമായി വിളമ്പാറുണ്ട്. എന്നാല് പുതിയ നിയമമനുസരിച്ച് ഉത്തേജക പാനീയങ്ങളുള്‍പ്പെടെയുള്ള മധുരപാനീയങ്ങള്‍ക്കാണ് നിരോധനമേര്‍പ്പെടുത്തിയത്.\nപ്രായപൂര്‍ത്തിയായവരുടെ അമിതവണ്ണത്തെക്കുറിച്ചുള്ള സര്‍വ്വേ അനുസരിച്ച് ഫ്രാന്‍സില് 15.3ശതമാനംപേരും അമിതഭാരമുള്ളവരാണ്. ബ്രിട്ടനുമായി താരതമ്യപ്പെടുത്തുമ്പോള് ഫ്രാന്‍സിന്റെ ശതമാനം കുറവാണ്. 20.1 ശതമാനം പേരാണ് ബ്രിട്ടനില് അമിതവണ്ണമുള്ളവര്. എന്നാല് ഇറ്റലിയുടേതിനേക്കാള് കൂടുതലുമാണ്. നിലവില് 10.7ശതമാനമാണ് ഇറ്റലിയുടെ കണക്ക്. കഴിഞ്ഞ 30വര്‍ഷത്തെ കണക്കനുസരിച്ച് ഫ്രാന്‍സില് ഏകദേശം 57ശതമാനം പേരും അമിതഭാരമുള്ളവരാണ്.\n41ശതമാനം സ്ത്രീകളും അമിതഭാരം ഉള്ളവരാണെന്ന് ഫ്രഞ്ച് മെഡിക്കല് ജേണല് ബുള്ളറ്റിന് റിപ്പോര്‍ട്ട് പറയുന്നു. 2014 വരെയുള്ള കണക്കനുസരിച്ച് ഇന്ത്യയില് 641 മില്യണ് ജനങ്ങളാണ് അമിതവണ്ണമുള്ളവര്. ഇന്ത്യയില് പുരുഷന്മാരെ അനുസരിച്ച് സ്ത്രീകളാണ് അമിതവണ്ണത്താല് ബുദ്ധിമുട്ട് നേരിടുന്നതെന്നും പഠനങ്ങള് പറയുന്നു. ഫ്രാന്‍സും മറ്റ് രാജ്യങ്ങളും എടുത്തത് പോലെയുളള മുന്‍കരുതല് നമ്മുടെ രാജ്യത്തും കൈക്കൊളളേണ്ടതിന്റെ ആവശ്യകതയാണ് പഠനങ്ങളുടെ ഫലം സൂചിപ്പിക്കുന്നത്.\nTags: Ban, France, India, Overweight, Soft Drinks\nമഞ്ഞുറഞ്ഞ ഷിംലയില് നിന്നൊരു ഹൃദയമുരുകുന്ന കഥ\nജയരാജന് ഇടഞ്ഞു തന്നെ: ‘ബന്ധു നിയമന വിവാദത്തില് അന്വേഷണം ശരിയായ രീതിയില് അല്ല’